qundao/data-zh-poetry huggingface dataset:
赠吾廷介致仕归开化诗四首·其三
作者：湛若水
朝代：明

人或采桃李，我或赠芙蓉。非偏爱芙蓉，直外仍通中。静直春风表，不为众芳容。
赠吾廷介致仕归开化诗四首·其二
作者：湛若水
朝代：明

我或抱荆璞，人或誇燕石。非不诬此石，向人难历历。历历恐伤明，明者当自识。
赠吾廷介致仕归开化诗四首·其四
作者：湛若水
朝代：明

无极我之先，大块我之后。问我是何物，见之亦无有。纷纷形迹间，聚散讵能久。
赠周世清表弟省祭还南海诗十六韵
作者：湛若水
朝代：明

尔之慈亲家，乃我表姨母。一体姑舅亲，譬之左右手。我幼依尔家，直至十八九。读书学尔叔，深衷自天诱。微此谁开先，终作田舍叟。及我显翰林，尔家运不偶。一兄罹祸罗，二老宵奔走。尚愧我力微，不能解纷纠。尔时在弱劣，讵意振周后。爱尔谨慎姿，贞此三尺守。怜义不怜钱，狱掾于公厚。三考入神州，通藉登选部。省祭归山田，衣冠贲幽牖。谁莫薄为吏，委吏宣圣受。曹参以封侯，安期以不朽。高卑不高卑，太山等培塿。
赠周君实夫升任思州太守诗
作者：湛若水
朝代：明

周君截截金华姿，扬眉吐气鸣彤墀。高才顽●不偶时，夷险一节终不移。天子重远远非麾，宣尼直欲居九夷。礼失在野野不漓，使君去去宣恩威。吾欲乘桴以从之，父母仁圣犹迟迟。
赠周文都赴应天府判
作者：湛若水
朝代：明

送别崇文郊，欲别还踟蹰。别远会恐难，延缘且斯须。与君会此地，十六星火除。后会安可必，人事靡常居。松柏化为薪，平陆成沮洳。变态若风云，念此心烦纡。江流罔昼夜，钟山郁葱如。万变皆在人，无事应簿书。人生驹过隙，日月倏转车。崇德贵及时，愿君爱玉躯。
赠周生阶自安福无仆而来
作者：湛若水
朝代：明

无仆无朋独自身，影行潭底月三人。春粮千里求仁去，到了还归自已仁。
赠和州同知前秋官胡君
作者：湛若水
朝代：明

和州贯城彦，旷别语合意。因语知同心，又知理无二。慨共唐虞天，君相都俞事。敬哉达上下，民与诚和治。
赠唐京兆得命送母还乡
作者：湛若水
朝代：明

翩翩一朱鸟，毓德祝融丘。羽映五云色，将母来神州。亦有游子衣，慈母手中线。何如京兆君，日日侍亲膳。天子至仁孝，诏许扶亲归。亲欢日不足，皇命有程期。直知归荣欢，勿言别时苦。我歌北山诗，子为彩衣舞。
赠唐西洲司徒转北部
作者：湛若水
朝代：明

君居西洲西，我居东洲东。东西永相望，中有一水通。君行北极北，我将南极南。南北本同天，何用悲商参？行矣怅予望，望绝继以音。音书宜慰我，慰我停云吟。
赠四川王公子敬之
作者：湛若水
朝代：明

嗟予语敬之，敬之当听予。敬亦无不在，语子敬读书。当其未读时，天君自俨如。及其对书册，万象涵太虚。是谓以我观，勿以此丧志。舍之求放心，离物以为二。学问与思辨，古训乃其地。无在无不在，事事亦如是。
赠地官副郎赵丹山考绩取道南归诗三十四韵
作者：湛若水
朝代：明

忆昔全弘治，相逢嘉会楼。时方岁戊已，人各富春秋。我出乘孤蹇，尔来携小舟。终军初弱冠，思叔晚从游。碧玉同分席，圭峰到上头。论才师有眷，请事子能休。宴笑筑场际，执丧诸楚咻。心将深丽泽，期以各藏脩。并马铁桥过，联诗径口遛。西云石路滑，南海古祠幽。辛酉登秋榜，甘泉系晚桴。经年而傍母，一纪亦盟鸥。观国亲言感，同舟友义稠。岭猿愁寂寂，洞鹿喜呦呦。留滞南雍帐，先开北蓟艘。春光惭老帽，秋翮落凡韝。碧水芹香远，枫山礼数优。自衔三载恤，独抱百年忧。静坐烟霞迥，闻歌海若愁。多君左凤尾，索我大科丘。感激飞龙诏，朋从菲采收。叫阍上封事，歌朴下东周。澧北紫兰圃，江东白鹭洲。异方音渺渺，相望路悠悠。入贰南宫省，来参中府谋。缤纷皆礼乐，驽马愧骅骝。出并寅清舸，勤操会计筹。奏功兼府部，赠处似回由。天上千龄鹤，人间万火牛。樊笼淹健翮，寥廓放高眸。心逐鸿飞远，形同匏系留。需沙终有意，艮背乃无俦。咄咄勿复道，冥冥不可求。鲁连如欲见，为我试穷搜。
赠地官大夫丹山子赵君迁曲靖太守诗
作者：湛若水
朝代：明

钟山郁苍苍，依佩丽且光。侯今万里去，谁与予翱翔。君心江月白，我念滇云长。云龙乘大泽，油然生霈雱。西郊久不雨，帝念施远方。柔远以能迩，此道自虞唐。忆昔江门游，圣途共相将。一日期千里，衰老未升堂。各自笃初敬，之夷不可忘。
赠增城学李东川迁大姚掌教
作者：湛若水
朝代：明

桂阳因忆何明府，临武明师迁大姚。舜日高悬万里照，沙溪复起云南谣。
赠大司成吕泾野先生之京诗
作者：湛若水
朝代：明

揽辔即长途，立马凤城隅。踟躇问赠言，赠言足闻欤。吾闻虚受人，所以实若虚。君看大海水，万壑皆争趋。又看大空广，万物皆含敷。大禹拜昌言，舜善与人俱。夫子三人行，商也亦起予。我生之初似太虚，我生之后形骸拘。昔为天上云，今为井中鱼。圣途万里远，君乘千里驹。追风与逐电，淩厉信所如。璧水照心圆，皋比拥高居。三千青衿子，六馆春风初。岂无起予者，温故维新图。敩学贵知新，不尽世师模。
赠大理丞林次厓考绩之京
作者：湛若水
朝代：明

廷尉八闽秀，意气淩秋旻。初年入棘寺，抗疏论辅臣。缙绅皆动色，名誉夷山尊。中遭长官怒，蠖屈道弥伸。磨泥出浊水，媚渊光照人。一作岭表士，贰平天下冤。尚稽井田制，沟洫入毫分。岂不有司存，润泽在相君。三王不同礼，三事古所敦。此去觐明主，报政因奏言。民事为国本，笃恭天下平。食足礼义兴，自馀无足论。吾衰志明农，圣人起周殷。复古如有作，愿为受一廛。
赠大鸿胪黄斋王先生
作者：湛若水
朝代：明

五色云中瑞日光，朝朝休命对宣扬。长摇青佩窥青锁，玉韵亲承拱玉皇。
赠妹婿何仁邦还增城
作者：湛若水
朝代：明

凤凰山下席光亭，树底尊罍共几倾。门院白云封固著，凭君须寄语山灵。
赠季明德左迁辰州
作者：湛若水
朝代：明

网罟以鱼设，维鸿则罹之。鱼鸿各有命，乌用尤网为。季子黑貂弊，贵富会有时。矧兹性不存，子昔事于斯。尧舜亦浮云，稷契逢昌期。丹砂在尘土，一朝发光辉。何以发光辉，神理可以推。
赠宁州吏目王君策
作者：湛若水
朝代：明
体裁：古风

昔溯荆溪澜，登歌南岳山。今见荆溪子，令我心飘然。之子南岳秀，官卑五马后。南岳何必高，壁立有孤操。
赠宁州吏目王君策
作者：湛若水
朝代：明

昔溯荆溪澜，登歌南岳山。今见荆溪子，令我心飘然。之子南岳秀，官卑五马后。南岳何必高？壁立有孤操。
赠宁波郑太守威
作者：湛若水
朝代：明

翩翩贤使君，五马仍朱轮。试问何所之，甬东东海滨。名郡是宁波，波宁时亦和。圣人坐明堂，民物无札瘥。君莫问我言，郡有四明山。四明如我心，四聪斯豁然。学山以为明，学海以为平。平政明照物，颍川凤凰鸣。
赠宣城掌教陈伯孚迁尹安义
作者：湛若水
朝代：明
体裁：古风

谁是安义者，吾与治安义。郑侨称使民，宣尼谓之惠。安义斯安仁，仁惠民所庇。仁以庇民生，义以宜民利。利成如万物，生聚如天地。天地大父母，君子维恺悌。问之何能然，仁义乃兼至。
赠宣城掌教陈伯孚迁尹安义
作者：湛若水
朝代：明

谁是安义者？吾与治安义。郑侨称使民，宣尼谓之惠。安义斯安仁，仁惠民所庇。仁以庇民生，义以宜民利。利成如万物，生聚如天地。天地大父母，君子维恺悌。问之何能然？仁义乃兼至。
赠寇子之南都三首
作者：湛若水
朝代：明

一莺或两莺，嘤嘤若求善。意气正相感，忽值时节变。时节日已变，君行日已远。一隔如参商，咫尺不相见。相见不尽情，相思难嗣声。烨烨璞中玉，重拟连城赀。戒之在雕琢，勿为人所欺。君身有至宝，灵瑩无瑕疵。去去求名工，无为强凿之。败甲与枯草，尚可决吾疑。形下下影响，形上上神奇。智愚一以远，慎哉此毫釐。上下匪一体，何由知彰微。修之在敬义，人力非天机。请勿信我语，亲见乃不疑。
赠寇子之南都三首·其一
作者：湛若水
朝代：明

一莺或两莺，嘤嘤若求善。意气正相感，忽值时节变。时节日已变，君行日已远。一隔如参商，咫尺不相见。相见不尽情，相思难嗣声。
赠寇子之南都三首·其三
作者：湛若水
朝代：明

形下下影响，形上上神奇。智愚一以远，慎哉此毫釐。上下匪一体，何由知彰微。修之在敬义，人力非天机。请勿信我语，亲见乃不疑。
赠寇子之南都三首·其二
作者：湛若水
朝代：明

烨烨璞中玉，重拟连城赀。戒之在雕琢，勿为人所欺。君身有至宝，灵瑩无瑕疵。去去求名工，无为强凿之。败甲与枯草，尚可决吾疑。
赠寇子之南都三首·其二
作者：湛若水
朝代：明
体裁：古风

烨烨璞中玉，重拟连城赀。戒之在雕琢，勿为人所欺。君身有至宝，灵莹无瑕疵。去去求名工，无为强凿之。败甲与枯草，尚可决吾疑。
赠少京兆吴公讱迁都宪巡抚四川
作者：湛若水
朝代：明

自我逢君三十春，手攀月野凌清云。连枝粲粲并三秀，花光照耀老灵椿。中丞●历遍中外，垂趐直上青云天。发铏揵下庖丁刃，会中理解牛无全。腰间烨烨张华剑，影摇三峡星斗寒。自古大才当大用，君家家范司寇存。始知馀庆自积善，先公高大于公门。
赠少参乔君之陕右昔年乔柱史，抗疏逮金台。一时李陈刘，缧然与偕来。正直且忠厚，邂逅愁颜开。今播陕垣春，凄风为之回寿闻人母王太夫人七十华诞诗
作者：湛若水
朝代：明

王母下瑶台，开颜宴曾孙。亦有偷桃儿，闯焉来窥门。夫人天姥精，圣善女中英。阳明为之侄，海日为之兄。盛夏物生长，天地何高广。有子开寿筵，万寿歌遗响。何谓寿之道，生生之谓寿。何以寿生生，天地共悠久。
赠少司寇潘石泉年兄先生赴召入京
作者：湛若水
朝代：明

甘泉于石泉，本性同气味。合是清者流，异派为兄弟。石泉别甘泉，白日飞黄去。手持三尺法，五色云生处。愿酌石下清，为世洗冤滞。非但洗冤滞，洗彼眼中翳。
赠少司徒王舆浦之京
作者：湛若水
朝代：明

负疴颓檐下，嗒然若无怀。清飙东南来，吹我灵襟开。舆浦有好音，召命从天来。邦储得佐理，兵食靡遗乖。朝廷有正人，四方无厉阶。
赠屠文厚侍御清戎南广
作者：湛若水
朝代：明

霜旌一夜发，五岭已全摇。馀事清戎外，秋风待举雕。
赠常司教之婺源诗
作者：湛若水
朝代：明

广文从北斗，肃肃趁春来。桃李迎门待，春风称意栽。青毡他自冷，素业是谁开。若到齐云胜，因风寄语回。
赠常德车别驾之湖南
作者：湛若水
朝代：明

佩玉身若槁，志在朱陵天。襟怀全楚阔，胸荡洞庭烟。使君乘别驾，冠盖何翩翩。去问常德俗，令我心飘然。圣师问得人，澹台部下贤。身心是公事，何烦入室焉。若访蒋生径，宁无切琢言。
赠延平太守沈君景明之任
作者：湛若水
朝代：明

五马何刺史，天曹照延平。因君履贤地，令我思齐生。毫釐千里辨，终古有馀情。为我拜其墓，因之扣天灵。天灵自不远，参前或倚衡。之子怀明德，煌煌曜福星。以兹照民隐，三载治功成。
赠建昌南城张举人崇
作者：湛若水
朝代：明

吾欲欲跻匡山，照影天地边。南寻五老宅，西访麻姑坛。下自状元里，秩宗弘治间。予时始通籍，亦获瞻温颜。今见凤毛种，引雏来蹁跹。问我养毛诀？君家有直传。问何为真传？直清以惟寅。
赠张君惟行恕尹温州平阳县
作者：湛若水
朝代：明

吾欲登雁荡，因之临温台。日月凌倒影，飞锡乘风来。闻子试牛刀，莞尔襟怀开。弦歌道有闻，亲见淳风回。
赠张孟阳上舍南还
作者：湛若水
朝代：明

金陵初见随言别，为意匆匆未尽裁。昨夜南风吹浪起，归舟归舟且徘徊。
赠张宗韶尹衡山一绝
作者：湛若水
朝代：明

云消紫盖旭堂暄，怀县桃花锦一川。治下江山兼管句，与君须结五峰缘。
赠张方山中丞转坐北院
作者：湛若水
朝代：明

脱除雀弁冠峨豸，破却春风面肃霜。会计总条知孔老，振扬中宪陋张汤。三山草树千门晓，万里云霄一鹗翔。多少都人望仪羽，西楼目断括琴囊。
赠张澹轩携子养病南归上海同年九苞乃尊也
作者：湛若水
朝代：明

高士传中知仲蔚，大丘车里著长文。班衣随地将莱子，昼锦还家问铁君。海鹤避人翻逐子，樯乌冲浪忽穿云。莫将药裹妨诗兴，夹岸春光到楚分。
赠彭鸣卿下第还五羊
作者：湛若水
朝代：明

白云山下五羊城，西江水流东海清。毓才有如二彭者，长使老夫双眼青。翩翩宛若两朱鸟，一留瑶阙一沧溟。三年定静养奇翅，会看翀天时一鸣。
赠彭鹤泉黄门汝寔考绩之京
作者：湛若水
朝代：明

鹤泉我所慕，爱之如爱鹤。独立雪山高，意气轻寥廓。一鸣天以清，再鸣地以宁。去去淩紫云，对扬在王庭。
赠徐曰仁守祁州三物三章章六句
作者：湛若水
朝代：明

有徂怀人，赠之纨扇。辟元规尘，助清谈衍。以除民热，以蔽大暵。有徂怀人，赠之长鞭。慎数马尾，勇著争先。以起民罢，以驱蹊田。有徂怀人，赠之缄书。圯下之帙，寔帝者师。毋咀其皮，而哜其胔。
赠徐曰仁守祁州三物三章章六句
作者：湛若水
朝代：明
体裁：四言诗

有徂怀人，赠之纨扇。辟元规尘，助清谈衍。以除民热，以蔽大暵。（一章）有徂怀人，赠之长鞭。慎数马尾，勇著争先。以起民罢，以驱蹊田。（二章）有徂怀人，赠之缄书。圯下之帙，寔帝者师。毋咀其皮，而哜其胔。（三章）
赠扬州太守侯君考绩之京
作者：湛若水
朝代：明

维扬郡侯子，侯子忠肝如铁心如水。政刑清简吏典癯，鸟雀下庭如古寺。曩者簪笔论相公，一挥折翼落泥滓。起来作郡气不挫，手笏犹能击朱泚。帝思颇牧正拊髀，君今报政逢其时。若蒙简任镇边陲，文能附众武能戡乱非君谁。
赠教职
作者：湛若水
朝代：明

课业须于德业完，二流吾且一源看。永歌教胄中和性，元是虞廷典乐官。
赠新举人怀远杨生时秀
作者：湛若水
朝代：明

翩翩高广文，寄书江东滨。道逢杨子居，于于来问津。要津在方寸，平步干青云。
赠方时素杨君极王子敦还乡
作者：湛若水
朝代：明

沧溟水月照君清，相逐鹏程万里行。要识秋风无限意，不留分榻坐朱明。
赠明卿周君赴衡府伴读
作者：湛若水
朝代：明

去年遇君淮水北，今日见君江水南。江淮渺渺波浪阔，道路修阻愁人深。清秋天高一雁征，公子独曳长裾行。会见玉门称乐善，梁园赋雪风泠泠。
赠易栗夫归安成
作者：湛若水
朝代：明

是形有聚散，本心无来去。如何夜半心，又挂安成树。
赠春官许仲颐之京
作者：湛若水
朝代：明

江东盛才俊，今见会真元。之子富文华，抱负何超全？一战三千士，独步文场先。筮仕入春官，礼乐渐得新。赠子直清诀，夙夜以惟寅。
赠本县丞黄君之任
作者：湛若水
朝代：明

拜职都门冰雪初，袖中三尺本由儒。凭谁寄与朱明府，莫遣哦松纸尾书。
赠朱生归江阴
作者：湛若水
朝代：明

朱生自负医国术，持以售人人不识。有如旌阳大丹丸，从来相遇非人力。药囊小试岐黄春，一匕一下回命脉。我有真丹欲传子，得之者寿寿无极。归来濯足长江流，偃仰晞发阳羡北。阳羡山中茶，扬子江心水。一化晕血肠，胸次无渣滓。
赠李一夔分教海丰
作者：湛若水
朝代：明

境土移毡近，罗浮就眼新。秪应徐节孝，扶持百年亲。
赠李中冈都藩起复之京
作者：湛若水
朝代：明

九十六峰樵月光，娟娟照见紫薇郎。将心托月随君去，去照中天北斗傍。
赠李文舆秋官正郎奉诏归省
作者：湛若水
朝代：明

天子崇仁孝，陈情诏许归。望云纡昼锦，计日理班衣。岭月明空橐，江风满去旂。抚弦看远翼，心与尔同飞。
赠李秉彝分教临江
作者：湛若水
朝代：明

令祖文溪吾所慕，岂徒倚玉与蒹葭。凭将一勺文溪水，去洒临江桃李花。
赠林美中司教之漳浦美中昔相从于大科今相见于南宫
作者：湛若水
朝代：明

大科此明月，金陵此明月，漳浦此明月，万古此明月。广文端默忘毡时，见月相思几圆缺。
赠柴允中归江山
作者：湛若水
朝代：明

允中不允中，中在虚无里。无在无无在，自见天之理。
赠毛后军捧·表之京
作者：湛若水
朝代：明
体裁：古风

闭门谢诸贤，吾亦欲无言。毛苌对门居，世契知我焉。我心如月光，随子朝天行。谁云有凤德，但闻歌楚狂。
赠毛后军捧·表之京
作者：湛若水
朝代：明

闭门谢诸贤，吾亦欲无言。毛苌对门居，世契知我焉。我心如月光，随子朝天行。谁云有凤德？但闻歌楚狂。
赠汪东之与继子袭职归徽州
作者：湛若水
朝代：明

汪子江湖客，因人观国光。明朝烟艇去，相忆齐云长。
赠沈汝渊北上春试
作者：湛若水
朝代：明

汝渊自如渊，渊深有真龙。一旦乘云去，弘施泽物功。
赠洪觉山方时素归福山五首
作者：湛若水
朝代：明

行行重行行，行行过峡山。登山望所思，大科霄汉间。霄汉岂云远，见之在不迁。纷纷怅离别，浩浩元同天。行行重行行，行行度庾岭。是为人鬼关，平地戒深阱。使君有感通，白猿出相迎。感通亦何为，不迁乃有定。行行重行行，行过十八滩。一滩度一劫，见月出平澜。夷险一不迁，心亨无所难。我曾此放歌，兹以为君言。行行重行行，行经铁柱观。为问锁蛟人，飞升乃何岸。滕王迹已空，苏张隔湖畔。谁云死不亡，啸歌复长叹。行行复行行，行行入星源。到岸不用船，拍手飞青天。归来闭关坐，默成在无言。无言天至教，四时以行焉。
赠洪觉山方时素归福山五首·其一
作者：湛若水
朝代：明

行行重行行，行行过峡山。登山望所思，大科霄汉间。霄汉岂云远，见之在不迁。纷纷怅离别，浩浩元同天。
赠洪觉山方时素归福山五首·其三
作者：湛若水
朝代：明

行行重行行，行过十八滩。一滩度一劫，见月出平澜。夷险一不迁，心亨无所难。我曾此放歌，兹以为君言。
赠洪觉山方时素归福山五首·其二
作者：湛若水
朝代：明

行行重行行，行行度庾岭。是为人鬼关，平地戒深阱。使君有感通，白猿出相迎。感通亦何为，不迁乃有定。
赠洪觉山方时素归福山五首·其五
作者：湛若水
朝代：明

行行复行行，行行入星源。到岸不用船，拍手飞青天。归来闭关坐，默成在无言。无言天至教，四时以行焉。
赠洪觉山方时素归福山五首·其四
作者：湛若水
朝代：明

行行重行行，行经铁柱观。为问锁蛟人，飞升乃何岸。滕王迹已空，苏张隔湖畔。谁云死不亡，啸歌复长叹。
赠王岱麓中丞送母夫人过岭
作者：湛若水
朝代：明

昔年分部共寅清，翰苑奇游抚上京。道旧未终随凤翥，白云翘首送君行。
赠王廷评俨考绩之京
作者：湛若水
朝代：明

往年竹园席，之子亦观光。时违事已远，伟器但昂藏。落笔中书召，中军棘寺郎。上最上天去，彩云朝玉皇。
赠王德徵户曹谪官之肇庆驿丞
作者：湛若水
朝代：明

卞和献荆璞，言尽继以泪。虽以三刖足，于心曾不悔。岂不知保身，徒以识为累。楚国有大宝，弃之如瓦块。何况以暗投，按剑或相待。大易贵藏器，龙蛇亦何害。
赠畅佥宪子实华之西山
作者：湛若水
朝代：明

山西天下脊，为唐帝皇都。使君按其地，问俗今何如。宽简与时雍，于今尚有无。赠子执中语，政学无两途。
赠职方澜石梁君擢宪副之广右诗
作者：湛若水
朝代：明

平生澜石子，表表冠时贤。衣葛深怀玉，成蹊以不言。澜心不足清，石胆不足坠。持此清坚操，本兵空诸边。遥边尚折冲，况理宪台前。
赠胡生登第
作者：湛若水
朝代：明

胡子青云器，意气激青云。手执万言策，行于万乘君。
赠苏仁伯何于逵霍勉衷三进士之京二首
作者：湛若水
朝代：明

赠君六字风霆咒，更割罗浮一片云。肤寸不能生万汇，雷雨之动何欣欣。穗城三凤翀天起，五色文章光陆离。我爱丹心生羽翼，随君直到凤池西。
赠苏仁伯何于逵霍勉衷三进士之京二首·其一
作者：湛若水
朝代：明

赠君六字风霆咒，更割罗浮一片云。肤寸不能生万汇，雷雨之动何欣欣。
赠苏仁伯何于逵霍勉衷三进士之京二首·其二
作者：湛若水
朝代：明

穗城三凤翀天起，五色文章光陆离。我爱丹心生羽翼，随君直到凤池西。
赠葛子东应贡北上诗
作者：湛若水
朝代：明

昔予开观光，葛子自扬至。芙蓉出秋水，神清绝神气。棣萼映堂萱，闾阎称孝弟。挥金辟行窝，昌大斯文地。再荐乃入京，马群空北冀。乐近天子光，九五正当位。众凿混沌馀，古锥乃一试。且勿访去华，轻言天下事。
赠蒋生莅赴镇沅经历
作者：湛若水
朝代：明

忠信与笃敬，蛮貊云可行。行迈何壮哉，远涉万里疆。我心久不远，宇宙如室堂。华夷本同天，岂不同三光。此言可书绅，亦可书心肠。书绅有时违，书心长不忘。
赠表弟乡宾陈爱月还甘泉诗
作者：湛若水
朝代：明

君从甘泉来，色带甘泉云。今我梦甘泉，悠然得我心。忆子从予游，十五映青春。予今各老大，卓立冠乡宾。不远四千里，访我憩新泉。倏尔告还山，了此儿女缘。江风与江月，赠子吟弄船。
赠表弟陈谏乡还甘泉洞
作者：湛若水
朝代：明

新泉亦甘泉，东海即南海。须识两泉源，方知四海水。四海尚且同，人心何彼此？临流饯弟归，静学泉水止。
赠谢生惟近知远周生敬甫仪还徽州
作者：湛若水
朝代：明

翩翩连袂新安秀，寿我南山两及虔。宇宙囊中无可赠，满江风月送归船。
赠谢生显归祁门
作者：湛若水
朝代：明

吾闻谢上蔡，克己最精明。自谓知本体，主翁长惺惺。如何习危阶，未去十年矜。忘助两勿间，天理已自呈。真机一入手，骄吝何由生。归哉谢氏子，九万慎途程。
赠赵惟用分教江阴
作者：湛若水
朝代：明

吾师闇然翁，一见一百拜。道高人伦表，忠信世无配。过乡见乡人，肃肃起敬爱。矧子久立门，托孤姻娅外。素衷靡边幅，古器绝雕伪。持此忠信教，一洗文俗弊。永佩溪中兰，馨香满江介。
赠邓君念斋考绩之京长句
作者：湛若水
朝代：明

南曹冬官尚书郎，邓君门汇江门长。江门老师风韵切，先时薰炙趋高明。闻君斋扁亦曰念，克念作圣恒不忘。直声昔播南台表，一掷泥涂珠复光。候吏不卑令项强，贰守一道无低昂。诸司考最如一口，报政早晚趋朝堂。圣皇会须前席问，畴若工垂与殳斨。
赠邓生君恪二首
作者：湛若水
朝代：明

邓生或清者，爱我泉边石。若无愧此泉，许尔坐泉侧。君恪慕晦者，晦名在烟霞。知是素心人，宜住洞西家。
赠邓生君恪二首·其一
作者：湛若水
朝代：明

邓生或清者，爱我泉边石。若无愧此泉，许尔坐泉侧。
赠邓生君恪二首·其二
作者：湛若水
朝代：明

君恪慕晦者，晦名在烟霞。知是素心人，宜住洞西家。
赠郑克新同年奉命采实录拟由南宁达云南得便省亲
作者：湛若水
朝代：明

拟谢三川趋五岭，别从宁外向云中。六年亲舍今虚远，四月王程亦自同。日照白龙明昼锦，天随金马舞春风。网罗放失名山下，胜览还收史外功。
赠郑孔新还增城
作者：湛若水
朝代：明

绕樵为樵湖，樵在湖中央。谷口有子真，一曲无知音。
赠钟君斑田宪副之广右
作者：湛若水
朝代：明

海内几家三世好，广文令祖况同年。叔参蓄木不肯用，历扬中外发斑田。
赠钱公溥地官正郎奉诏归省
作者：湛若水
朝代：明

公溥思亲疏，文舆作伴归。几年同绛帐，到日两莱衣。日决冥冥翼，心悬猎猎旂。樊笼有羁鸟，争得羡群飞。
赠陈生遴得解还姑苏因贺其尊府大司成苇川
作者：湛若水
朝代：明

才子文华二十馀，寻常亦读五车书。秋高凌凤折丹桂，腾空入月骑蟾蜍。身上陆离云锦裳，口中咳唾明月珠。拾芥归来称庆爵，圣途万里期驱车。谁留有馀不尽之积庆？学君学士早已焚金鱼。
赠霍渭先进士毕姻归南海长律一百韵
作者：湛若水
朝代：明

发迹青云上，收身紫极边。相逢何恨晚，倾倒到忘年。溟海千龄鹤，风波万斛船。是源终必达，若火势方然。斗极应长定，星霜却屡迁。哲人无习气，圣学谢陈篇。四宇云消尽，中天月自圆。有流皆赴海，无地不同天。锻炼功须此，山林趣已偏。百途皆适国，一苇亦杭川。尺蠖时乎屈，羚羊有或悬。陆沈须似朔，勇退每思钱。敝帚真谁售，兰膏合自怜。侧身观世界，引手汲天泉。铁笛吹何处，蒲团坐欲穿。前程无税驾，重任未弛肩。在水应为润，存规必作员。一心从主宰，万事或因缘。肯信神为速，还如静者便。掉头归海岛，障眼扫云烟。尧舜非无受，羲皇更有前。多岐分炼术，捷径入金仙。逝者无停息，斯文久绝传。开怀舒浩荡，洗耳藉潺湲。到处逢膏火，将身赴熬煎。清凉思盥濯，荤血饱腥膻。大隐金门客，叨陪玉帝筵。全身徒蛰虺，奋击愧高鹯。瑗过年将迈，予诛志速悛。惭无退日手，犹树彗云鋋。有客利攸往，何人敢与权。高坚劳钻仰，影响病拘挛。根本方时发，支离在必蠲。艺游须有息，德猎迅于畋。观海知无量，窥天失大全。中心秉明哲，和气会相宣。至德酬知己，高谈谢世贤。庶几犹万一，彷佛见三千。独步难为继，将开必有先。时贤生衮衮，粤秀起翩翩。古调诚孤唱，高山未绝弦。流行虽宇宙，鱼兔有蹄筌。蕴藉胡为者，声名骤隐焉。奎星元朗矅，文运亦回旋。讨论随毛颖，游居即楮玄。骐骝产渥水，毛羽长青田。子史如珠贯，经书以类连。玉金声互戛，苕翠色相鲜。古器看黄吕，和音听铎舷。纷纷惊藻思，稍稍弄云笺。历块迷途辙，追风累缠牵。同行常似砥，皇路忽如邅。弃席还当惜，君恩忍遽捐。瓶冰占气候，尺水起漪涟。枯草知兴废，元龟定涧瀍。七三梅有摽，花柳昼连阡。去路瞻南斗，归途转北鞭。寿筵舞锦绣，月殿见婵娟。珠剃先隆翟，峨冠细玩蝉。李桃酬种种，瓜瓞祝绵绵。家徒四白壁，业有一青毡。永怀梁子节，不愧孟光钿。牧犊心悲雉，东莱笔胜椽。光生魁堡里，华发秀山巅。泉石宁耽恋，膏肓可疗痊。依依看院草，冉冉见池莲。倒蔗渐如境，么荷苦似拳。会前釐室席，已兆讲堂鳣。尘土浑缁素，风埃没锦鞯。灵源殊濯濯，静溜自涓涓。习静依山下，行歌到海壖。大醒尘土梦，勇斩葫芦缠。閒倚孤崖啸，魂酣绝嶂眠。未须游远骑，祇合坐中坚。花发馨香远，云开锦绮妍。抢榆无大翼，止棘是轻翾。允矣谁能拔，招之或以旃。尘头障霾雾，足底动星躔。衾影恒存畏，盘盂亦致虔。至人无彼我，举世入陶甄。谁捧寻常土，时方四六骈。醯鸡生翰简，负蝂累尘编。开户誇新学，名家业旧专。诚能通内外，不必佩韦弦。槁槁修形客，泠泠古寺禅。到头还自得，入手要求诠。蜀犬多骇日，南辕岂适燕。十千凭奋迅，九万快高骞。看剑歌还叠，拈杯语更延。途危防骥足，江涨慑蛟涎。西土无仪凤，南州有杜鹃。笔谈先远寓，书舫蚤言还。蹈海休从鲁，寻山谩觅佺。临流悲影独，涉水惜裳褰。渊静忻潜鲤，天空看戾鸢。如君多直谅，合我补遗愆。壶子机将杜，西铭意独镌。王孙何伥伥，芳草又芊芊。远到仍胜重，孤征岂惮孱。为言同志子，共赴胜流铨。
赠韶郡侯陈君豹谷考绩之京诗
作者：湛若水
朝代：明

良知何似良能实，实即良能是所知。使君报政真何政，天下知能可达之。
赠项精膳迁抚州太守
作者：湛若水
朝代：明

吾爱项平父，居然受道姿。自惭立达者，欲人人得知。之子有至性，谦虚吾不疑。畏利人称怯，避权时或嗤。昔在四司僚，今乘千里车。朱轮入抚境，为拜两贤祠。两贤问为谁，崇仁与金溪。其人死不亡，履地当思齐。
赠马溪田纳言归陕右
作者：湛若水
朝代：明

圣途日芜秽，宇宙何寥焉。天下皆尚同，人人信其贤。自我抱兹独，世贤多烦冤。蔼蔼溪田子，倾盖独相怜。见嗟大科训，交契十年前。邂逅金陵游，载歌伐木篇。岂伊人事乖，聚散如云烟。风云安可期，见月忆同天。
赠高都阃君阳还楚
作者：湛若水
朝代：明

将军非是不好武，将军既武又能文。揖让恂恂如儒人，挥戈辟易万马群。文武一道古所难，干戈揖让同此身，武惠武穆岂武臣？
赠麦前军升任山东盐运同诗
作者：湛若水
朝代：明

吾欲观太山，苍苍天际头。吾欲望东海，浩浩连天流。鸡鸣日观晓，日动海光浮。照见负盐子，嗟嗟齐相谋。利国日以始，强兵日以起。利害互纷拿，无乃盻于此。选君二盐运，以君能守已。畴昔倅临吉，止饮清江水。以此二盐运，寸心群职尽。子行愈峻洁，性有无穷分。君看贪墨徒，乡评如秽粪。太山千仞崖，可以振尘衣。东海万里流，可濯足底泥。我若遂东游，与子一共之。
赠黄门陈应和侃奉诏使琉球国
作者：湛若水
朝代：明

平生远游志，万里乘长风。飘飘临倒影，高举淩苍空。北至北溟北，东至东海东。何其形迹滞，此愿将莫从。大鹏罹罗网，戢翼居樊笼。之子金闺彦，锦绣罗心胸。文星见眉宇，嘘气如长虹。又如插六翮，翛然驾高穹。自言有远役，秉节飞六龙。何以为前驱，雨师与丰隆。将命遄朱鸟，呵护先祝融。予闻为起拜，高歌壮其行。持被恋入直，安足为士雄。丈夫志六合，岂在寰堵中。
走笔代简答庞举人朱明洞
作者：湛若水
朝代：明

庞公隐鹿门，有人拜床次。朱明隐庞子，五方执经至。朱明于鹿门，境胜无以异。人心有全经，无言住天地。隐显语默时，畴或知其义。世有孔颜徒，可以与于是。明当脱樊笼，与子坐超诣。
走笔偶赠省元唐子元殊
作者：湛若水
朝代：明

桂林一枝秀，晖晖清照人。勿使藤蔓之，可以干高旻。大临驾六翮，遨游出风尘。太远不速归，归人念倚门。
走笔寄题守愚高乡宾
作者：湛若水
朝代：明

偶逢守愚翁，因知古愚直。直者天之德，大智藏诸默。
走笔次韵和少司空林小泉同差于功德寺话旧
作者：湛若水
朝代：明

同考分经听鹿鸣，廿年今日话平生。看花信宿能无恙，屈指存亡正感情。玉液封云泉溜细，金山过雨月华明。羡公自昔传家学，才望如今老更成。
走笔答柯双华佥宪
作者：湛若水
朝代：明

双华笔端语，读之乱心绪。何如待高秋，相约祝融去。
走笔谢王嘉兴护送之使
作者：湛若水
朝代：明

未论通家好，先闻刺史贤。独惭二百使，空赋五言还。
走笔谢邓念斋太守惠佳荔
作者：湛若水
朝代：明

荔枝三百坡翁啖，四百笼来何太多。颗颗念翁二百遍，白云还写谢公歌。
走笔赠倪中舍霄
作者：湛若水
朝代：明

集贤学士开弘文，中书下笔中书君。我看倪君思不群，海鹤低回鸣向人，飘然意气淩青云。
走笔赠孝子国子学录加博士杨君成章宗道归道州
作者：湛若水
朝代：明

杨君孝行世所闻，孝诚直达通高旻。有司奏授录国子，大哉圣明重孝理。始知天人一理同，六堂化育如春风。只今引年拂衣去，天子三留留不住。加之博士表其孝，孝廉足以立世教。系帆白下勤问道，归心如箭行草草。千圣圣学将无同，请君归问无极翁。
走笔赠李司训世用父母双寿
作者：湛若水
朝代：明

尝闻岷峨下，往往多长年。把赠李氏子，归以寿双亲。
走笔赠李道行司训还扬州
作者：湛若水
朝代：明

李生步江来，惓惓问心学。心学在自心，自求岂云邈。
走笔赠萧上舍归潮阳
作者：湛若水
朝代：明
体裁：古风

萧生辞观光，归问潮阳路。大路在子心，问人在何处。何处是吾庐，广居在天宇。观光一片心，挂住萧台树。
走笔赠萧上舍归潮阳
作者：湛若水
朝代：明

萧生辞观光，归问潮阳路。大路在子心，问人在何处。何处是吾庐？广居在天宇。观光一片心，挂住萧台树。
走笔送刑部谢主事少南改官北上
作者：湛若水
朝代：明

手持三尺法，气嘘九天云。岂无造化笔，宇宙能回春。
走笔题双松卷
作者：湛若水
朝代：明

壬子联诗共乃翁，酒杯塘口夜灯同。金陵忽遇双松子，彷佛髯翁在眼中。
赴毅斋光禄招游东山翼善寺即席赋此
作者：湛若水
朝代：明

驱车出正阳，逍遥望东山。地灵何必高，葱郁浮其巅。云是谢安宅，莽为梵林禅。昔时钟鼎地，虚磬空堂悬。境在豪华尽，时去春自还。六朝多胜流，衣冠芳草间。复有争墩子，愚哉一何愆。衰荣竟奚论，醉歌光禄筵。
赵元默得一鹤将致西云随即病死诗以悼之
作者：湛若水
朝代：明

空山无一侣，托契九皋君。引吭轻寥廓，长鸣意绝群。世有三生血，吾兼一返魂。敢言屋乌爱，未必主人嗔。
辛亥元日作
作者：湛若水
朝代：明

我今行年八十六，生平自庆平为福。平时长在五中居，不管双轮閒往复。
辛亥腊月十八日初得上唐精舍之地于张氏以上塘作上唐盖有三唐焉帝尧为上唐李唐为中唐若五代之唐斯为下矣偶得三绝以纪其胜云
作者：湛若水
朝代：明

白云洞口上唐村，似有唐尧旧俗存。凿井耕田忘帝力，十家鸡犬共篱门。万青一色拥柴门，九曲六流同绕村。山水不知行客老，年年芳草游王孙。马斛山如戏我前，双飞蝴蝶来青天。一曲泬㵳人不和，自歌自拍安期肩。
辛亥腊月十八日初得上唐精舍之地于张氏以上塘作上唐盖有三唐焉帝尧为上唐李唐为中唐若五代之唐斯为下矣偶得三绝以纪其胜云·其一
作者：湛若水
朝代：明
体裁：七言绝句

白云洞口上唐村，似有唐尧旧俗存。凿井耕田忘帝力，十家鸡犬共篱门。
辛亥腊月十八日初得上唐精舍之地于张氏以上塘作上唐盖有三唐焉帝尧为上唐李唐为中唐若五代之唐斯为下矣偶得三绝以纪其胜云·其三
作者：湛若水
朝代：明

马斛山如戏我前，双飞蝴蝶来青天。一曲泬㵳人不和，自歌自拍安期肩。
辛亥腊月十八日初得上唐精舍之地于张氏以上塘作上唐盖有三唐焉帝尧为上唐李唐为中唐若五代之唐斯为下矣偶得三绝以纪其胜云·其二
作者：湛若水
朝代：明

万青一色拥柴门，九曲六流同绕村。山水不知行客老，年年芳草游王孙。
过东义庄感旧而作
作者：湛若水
朝代：明

遵河过义庄，忆昔史子贤，三以义让业，附郭二顷田。养贤为国桢，有功人不然。又闻溧阳谣，赈饥破什千。焚券公煤山，允殖王所天。有功蒙不韪，养贤以殖氓。贪夫多灭义，反为世人怜。三代直道行，天运亦何愆？嗟亦已焉哉，问天天不言。矢时告来裔，感义同勉旃。
过严子陵祠
作者：湛若水
朝代：明

吾慕严先生，殊非巢许徒。出处似合道，为义匪为高。宾友分已定，从官何乃劳。展足卧故人，故态知狂奴。欠伸动天象，况乃人主乎。惜哉帝王真，大老归江湖。孰谓天地量，徒见客星孤。公卿满汉庭，纷纷索谶图。
过分水岭书所见
作者：湛若水
朝代：明

水性本平止，胡乃生怒涛。势亦不得已，前石后流驱。
过匡庐
作者：湛若水
朝代：明

匡庐何所极，苍苍阁晴空。兄弟事幽讨，同日蹑奇踪。炼形化精魄，列为五老峰。物固有不朽，万代垂高风。我欲访其居，道远谁能从。长揖入翠微，冥栖结云松。从予以朱鸟，閒骑一苍龙。
过十八滩
作者：湛若水
朝代：明

行行十八滩，一滩度一劫。劫尽逢水源，平澜见明月。踏月逾庾关，于兹是小歇。人世多滟滪，寻常互倾灭。我身在风涛，阅月百圆缺。此事难重陈，重陈五情热。
过十八滩戏作
作者：湛若水
朝代：明

乱石堆江谁主张，因思滟滪可怜伤。倚蓬不语细思量，好与人家砌屋墙。江西大旱饥欲死，滩危商旋为不行。安得仙人煮滩石，济饥除险民无争。如马如人皆石耳，置之滩畔恶涛憎。若作假山华屋里，主人歌宴日相仍。
过十八滩戏作·其一
作者：湛若水
朝代：明

乱石堆江谁主张，因思滟滪可怜伤。倚蓬不语细思量，好与人家砌屋墙。
过十八滩戏作·其三
作者：湛若水
朝代：明

如马如人皆石耳，置之滩畔恶涛憎。若作假山华屋里，主人歌宴日相仍。
过十八滩戏作·其二
作者：湛若水
朝代：明

江西大旱饥欲死，滩危商旋为不行。安得仙人煮滩石，济饥除险民无争。
过南安峡江下滩多石
作者：湛若水
朝代：明

积雨冥冥溪涨高，春风下峡双鸣桡。莫道下滩容易在，下滩篙比上滩牢。
过南安峡江下滩多石·其一
作者：湛若水
朝代：明

昨闻上峡江水浅，今朝下峡江水深。日夜滔滔亦何逼？不尽似我朝宗心。
过圆沙洲望岳
作者：湛若水
朝代：明

怀岳于今五十年，丹青形影梦中传。今朝独立船头望，神色何如未见前。
过塘江将访大冢宰王先生有怀阳明
作者：湛若水
朝代：明

迢迢涉江去，江介生凄风。涉之将奚为，南湖采芙蓉。美人在远道，我心忧忡忡。登山足夔魅，蹈海多鱼龙。俯仰天地内，去子谁予从。
过大庙峡有感
作者：湛若水
朝代：明

为文驱虎思文敏，不谓于今虎昼号。白额前山食人脑，可无周处斩蛟刀。
过大庙峡有感
作者：湛若水
朝代：明

文敏曾祛太庙祠，一时祛去广人疑。如今妖怪寰区满，争得斯人一扫之。
过徐州谒闵祠三首示周生荣朱兼寄州守陆生时望掌教周生易
作者：湛若水
朝代：明

孝心一念亦无多，德行三千擅首科。不赖源泉涓滴在，争看积累沛江河？稚年孝友自天成，达变全经孰与能？放眼直从千古看，重华经变可同称。数言全母出真诚，兼善无妨见父明。惭愧听听国多妒，祠前三叹绕阶行。
过徐州谒闵祠三首示周生荣朱兼寄州守陆生时望掌教周生易·其一
作者：湛若水
朝代：明

孝心一念亦无多，德行三千擅首科。不赖源泉涓滴在，争看积累沛江河？
过徐州谒闵祠三首示周生荣朱兼寄州守陆生时望掌教周生易·其三
作者：湛若水
朝代：明

数言全母出真诚，兼善无妨见父明。惭愧听听国多妒，祠前三叹绕阶行。
过徐州谒闵祠三首示周生荣朱兼寄州守陆生时望掌教周生易·其二
作者：湛若水
朝代：明

稚年孝友自天成，达变全经孰与能？放眼直从千古看，重华经变可同称。
过星子巡司倩小船东下中流赋诗甚适云
作者：湛若水
朝代：明

千层石罅挂云軘，万劫危途见雾村。孤寨人言是星子，中流我自出星源。
过柯双华侍御山居
作者：湛若水
朝代：明

如我爱双峰，到眼心会景。爱此峰下人，苗秀方实颖。云开山露光，云合山色屏。开合如我心，对之心数省。
过梅关同元默忆以道大理
作者：湛若水
朝代：明

花如得意明秋旭，云似无心度晓风。策马舍舟吾不系，群山赴海此称雄。宫槐转日游人过，古寺吟诗忆尔同。不厌陈登湖海气，几时都下醉郫筒。
过梅岭感兴
作者：湛若水
朝代：明

步出折梅亭，行行且停停。喜望桑梓迩，肃肃迅霄征。回思昨宵火，旅魂为怔营。不能亟极救，如我伤群生。一城焚尚可，四方若为情。谁挽天河水？谁灭天火星？毋曰既焦烂，乃尚可回生。步过梅关西，忽忽如梦归。屈指十五年，始踏乡土坨。爵新人惟旧，安足为盈亏？维有耿耿心，七圣不能迷。七圣如皆迷，神明自合知。手写王道疏，奉赋同游诗。岂谓天盖高？自是诚悃微。乘流下曲江，矢心酌武溪。焚香拜两贤，俯仰正悽悲。悽悲无奈何，歌啸徒嘘欷。
过梅岭感兴·其一
作者：湛若水
朝代：明
体裁：古风

步出折梅亭，行行且停停。喜望桑梓迩，肃肃迅霄征。回思昨宵火，旅魂为怔营。不能亟极救，如我伤群生。一城焚尚可，四方若为情。谁挽天河水，谁灭天火星？毋曰既焦烂，乃尚可回生。
过梅岭感兴·其一
作者：湛若水
朝代：明

步出折梅亭，行行且停停。喜望桑梓迩，肃肃迅霄征。回思昨宵火，旅魂为怔营。不能亟极救，如我伤群生。一城焚尚可，四方若为情。谁挽天河水？谁灭天火星？毋曰既焦烂，乃尚可回生。
过梅岭感兴·其二
作者：湛若水
朝代：明
体裁：古风

步过梅关西，忽忽如梦归。屈指十五年，始踏乡土坨。爵新人惟旧，安足为盈亏？维有耿耿心，七圣不能迷。七圣如皆迷，神明自合知。手写王道疏，奉赋同游诗。岂谓天盖高，自是诚悃微。乘流下曲江，矢心酌武溪。焚香拜两贤，俯仰正悽悲。悽悲无奈何，歌啸徒嘘欷。
过梅岭感兴·其二
作者：湛若水
朝代：明

步过梅关西，忽忽如梦归。屈指十五年，始踏乡土坨。爵新人惟旧，安足为盈亏？维有耿耿心，七圣不能迷。七圣如皆迷，神明自合知。手写王道疏，奉赋同游诗。岂谓天盖高？自是诚悃微。乘流下曲江，矢心酌武溪。焚香拜两贤，俯仰正悽悲。悽悲无奈何，歌啸徒嘘欷。
过横州吊秦少游二绝句
作者：湛若水
朝代：明

南洲咫尺水盈盈，水绕南洲洲绕城。试问海棠香不断，城南桥下吊先生。辞章汉魏风同远，文翰苏黄许共能。对客挥毫还意气，海棠花下卧烟藤。
过横州吊秦少游二绝句·其一
作者：湛若水
朝代：明

南洲咫尺水盈盈，水绕南洲洲绕城。试问海棠香不断，城南桥下吊先生。
过横州吊秦少游二绝句·其二
作者：湛若水
朝代：明

辞章汉魏风同远，文翰苏黄许共能。对客挥毫还意气，海棠花下卧烟藤。
过永淳县除夕夜宿道庄与潘黄门对酌二首
作者：湛若水
朝代：明

岁事催行李，时光只客船。历头忘了日，符面已新年。北斗天颜近，南溟地脉连。几时青鸟使，归侍玉皇前。此日不再得，此岁其如何。此岁还此日，一觞当一歌。往事成陈迹，流光逐逝波。年徂志不就，歌竟独长嗟。
过永淳县除夕夜宿道庄与潘黄门对酌二首·其一
作者：湛若水
朝代：明

岁事催行李，时光只客船。历头忘了日，符面已新年。北斗天颜近，南溟地脉连。几时青鸟使，归侍玉皇前。
过永淳县除夕夜宿道庄与潘黄门对酌二首·其二
作者：湛若水
朝代：明

此日不再得，此岁其如何。此岁还此日，一觞当一歌。往事成陈迹，流光逐逝波。年徂志不就，歌竟独长嗟。
过波罗二首
作者：湛若水
朝代：明

片帆出扶胥，潮打虎门开。正爱远山青，白鸟閒飞来。举手望飞云，鸣桡过黄木。舣舟江上亭，虚空观日浴。
过波罗二首·其一
作者：湛若水
朝代：明

片帆出扶胥，潮打虎门开。正爱远山青，白鸟閒飞来。
过波罗二首·其二
作者：湛若水
朝代：明

举手望飞云，鸣桡过黄木。舣舟江上亭，虚空观日浴。
过清源遇兵备齐瑞卿索言赠之
作者：湛若水
朝代：明

齐君自昔读中秘，作天子吏居黄门。欲与天子争可否，天门垂翼久未伸。稍从粉署饬兵戎，飞舸邀我清源东。索言相对有何说，清源水照君心胸。玉皇昨命丞神州，虚传羽檄姑淹留。军民一载须借寇，天马安得长凡槽。
过清溪
作者：湛若水
朝代：明

会华堂起湛公来，多谢明公大手裁。若谓相公墩岂敢，相公瑞为后贤开。不记他乡何处乡，湛然亭在水中央。蓬湾九曲江流绕，似我思子九回肠。今人游处古人游，万古清溪只自流。溪月曾经照太白，太白不见令人愁。
过清溪·其一
作者：湛若水
朝代：明

会华堂起湛公来，多谢明公大手裁。若谓相公墩岂敢，相公瑞为后贤开。
过清溪·其五
作者：湛若水
朝代：明

今人游处古人游，万古清溪只自流。溪月曾经照太白，太白不见令人愁。
过清溪·其四
作者：湛若水
朝代：明

不记他乡何处乡，湛然亭在水中央。蓬湾九曲江流绕，似我思子九回肠。
过清溪黄太学生绣绪宸谈异泉之胜作此以为他时往观卜筑之张本
作者：湛若水
朝代：明
体裁：古风

吾爱三黄生，排闼临清溪。吾爱清溪水，浣此胸中泥。泥滓消且尽，心月澄光辉。还闻山上泉，灵异天下奇。朝夕应潮起，其声隐如雷。乃知气机鼓，通窍靡高卑。此溪何所自，此泉何所为？因悟一本理，共君契玄机。吾欲卜泉上，相与日追随。
过清溪黄太学生绣绪宸谈异泉之胜作此以为他时往观卜筑之张本
作者：湛若水
朝代：明

吾爱三黄生，排闼临清溪。吾爱清溪水，浣此胸中泥。泥滓消且尽，心月澄光辉。还闻山上泉，灵异天下奇。朝夕应潮起，其声隐如雷。乃知气机鼓，通窍靡高卑。此溪何所自？此泉何所为？因悟一本理，共君契玄机。吾欲卜泉上，相与日追随。
过清远与李廷清
作者：湛若水
朝代：明

先时此梦报庭清，微服西游计已成。今古此机神莫测，老夫直欲废将迎。
过滁州感旧作奉胡时振崔来凤二太仆田叔禾太守兼示二孟生
作者：湛若水
朝代：明

遵涂出滁阳，望望琅琊山。昔日阳明子，相期共跻攀。寂寞卧山房，共话儒释言。何期廿载下，复此同诸贤。俯怀丰乐地，壮心与盘桓。冥搜醉翁处，窥潭有龙蟠。醉翁醉亦得，蟠龙不可干。
过玉山望怀玉巍峨感兴有作
作者：湛若水
朝代：明

步出草萍关，举首见怀玉。超然动遐想，中有彩云屋。山高天宇空，安知白日速。翩翩青鸟使，暮归玉台宿。
过界茅岭答人言
作者：湛若水
朝代：明

舆卒俄而向我言，广东湖广界茅分。而今已自通疆界，东洞云同西洞云。
过邕州故知邓诚之别驾他出回时适二月望次韵奉答
作者：湛若水
朝代：明

来时虚拟连宵话，回首初逢二月天。弦望从来元有定，千峰团月正高悬。
过金泷腰泷吟
作者：湛若水
朝代：明

武溪险瞿塘，不少滟滪堆。中流列剑戟，涛舂奋如雷。舟行石鏬中，岂不亦危哉。江汉舟方颠，正叔坐正危。存心即诚敬，达去亦虚猜。
过飞来
作者：湛若水
朝代：明

秋半飞云西驰，中冬过此题诗。九十时光峡水，飞来寺下蹰踟。
过高仲子思齐园中宴坐
作者：湛若水
朝代：明

澄心万泉渊，因过仲子园。时方尚桔槔，抱瓮胡独然。智或忧不足，愚或有馀欢。变理畦蔬外，生生对无言。本自得心性，难为世人传。
过鳖子峡作
作者：湛若水
朝代：明

鳖予峡中孤舸飞，寒花两岸送吾归。不须傍柳寻花去，自有花光映客衣。
还宿罗浮用前韵二首
作者：湛若水
朝代：明

三时病里妨幽事，万仞峰头恣朗吟。处处鸟啼芳树里，千千石转白云深。大舜深山茹草年，荣公带索无衣穿。携家定遂庞公计，旧买烟霞不费钱。
还宿罗浮用前韵二首·其一
作者：湛若水
朝代：明

三时病里妨幽事，万仞峰头恣朗吟。处处鸟啼芳树里，千千石转白云深。
还宿罗浮用前韵二首·其二
作者：湛若水
朝代：明

大舜深山茹草年，荣公带索无衣穿。携家定遂庞公计，旧买烟霞不费钱。
述九华
作者：湛若水
朝代：明

曾见阳明说九华，千重山锁万重霞。中严觅得幽人宅，中夜无言自月斜。
述先德诗四十韵
作者：湛若水
朝代：明

维祖奉训初，治中肇德庆。倦游憩增城，定卜甘泉境。再传县簿君，民事亦簿领。元帅出乱季，保障六乡靖。池鱼贷断死，先期自归命。他乡绐乞囚，完保士腰颈。舟师厄苏寇，率义援乃竞。甘泉名义乡，获免降军令。孤婴暂微弱，继世复蕃盛。我祖樵林公，鹡鸰五呼应。人皆好誇靡，我独乐居静。冥栖上游庄，林塘互交映。我师尝卧游，题诗寄高兴。上苏上游樵，下钓铁江泳。春至理农桑，蚕熟谷亦颖。夫人自蚕缫，谷易丝绢并。以兹广土业，土直宁优剩。孝友动里闾，行义太丘等。自兹重乡评，世业保终竟。显考曰怡庵，高才乃雄逞。直志靡款曲，正色奸回屏。强弱以弱强，高义畏乡井。损己忧人忧，人众天久定。好士屡济贫，乐友侠游骋。长洗荤血肠，日啜十瓶茗。谥妣曰贤母，四十孀居整。贞智与慈俭，纯诚自天性。高人阳明子，碑表阐幽行。恨公不立朝，大节唾奸佞。水也寔不肖，承德数世永。每感尹母言，且免咸父订。妄秉圣途志，岁暮徒耿耿。特立与群疑，独行耻孤影。年颓志不酬，挥戈倡予猛。远道行跛鳖，渊泉汲短绠。二品蒙素飧，深夜愧私省。恭逢圣主恩，褒封一朝并。三世连八座，祖考及予姓。维昔世田家，迈迹自今炳。誓当报主恩，出心以为证。
追寿莲峰刘郎六十一
作者：湛若水
朝代：明

莲郎六十重花甲，泉老期颐尚岁寒。共引东溟为寿盏，莲华峰顶寿筵坛。
送严介溪冢宰考满上京便道归钤山
作者：湛若水
朝代：明

龙江江上有龙眠，溪翁鞭龙上九天。腾踏白日何飘然，倏忽变态生云烟。须臾飞去玉皇前，玉皇为之开天颜。周旋唯诺于其间，留与云鸟司千官。慎莫贪看钤山云，钤山云起龙俱神。
送中舍谈君相●祭江香祝至南都竣事还京
作者：湛若水
朝代：明

相见十载前，君颜宛青阳。相逢十载后，我鬓则已霜。邂逅道衷素，今昔徒慨慷。万里禋江使，青天一炷香。
送人之荆州搉木
作者：湛若水
朝代：明

尹铎轻茧丝，冯驩燬券钱。汲公置焚斗，矫诏赈饥氓。火辰僣天纪，木德受其燔。遂令山岳赭，转使民物烦。民物烦以冤，号声迸高旻。时当云雷屯，经纶在群贤。子今万里去，衣佩何翩翩。燕雀尚堂室，溟鹏薄云天。形影日以远，思子心凄然。荆楚多遗迹，问俗重延缘。倘然得一木，能支大厦颠。
送令尹
作者：湛若水
朝代：明

郎星耀江濒，百里剖符新。问道乘信车，逍遥入崇仁。仁者视民伤，割鸡忌烹鲜。恺悌有干禄，平易为近民。此地昔多岐，行行戒迷津。
送仪制顾郎中迁山东佥事
作者：湛若水
朝代：明

仪制本清吏，积弊颇釐革。吾志在邦礼，尔明赞予力。以礼达诸刑，伐柯不远则。尝闻伯夷典，可以折民忒。五刑属三千，依伦以立极。以兹协于中，配命在天德。
送何于逵北上会试
作者：湛若水
朝代：明

番山才子富文华，岭海于今第一家。春到不妨学东野，一日看尽长安花。
送何古林出洞
作者：湛若水
朝代：明

送君出洞去，信手闭三关。君有阳和约，一阳来复还。
送何子行广文之任广昌时张广汉在南都因寄意焉
作者：湛若水
朝代：明

多年不见罗浮子，忽见平生何广文。汪汪广汉谁能度，他夜随君有梦魂。
送何柏斋少司空应召迁北部
作者：湛若水
朝代：明

秋高霜露繁，木落雁南迁。南鹏幸相遇，息养待时骞。江东送司空，飞盖如云烟。寒江深碧流，白日曜青天。瞻望嗟弗及，北斗紫微前。
送侍御清戎
作者：湛若水
朝代：明

绣衣乘青骢，矫矫气如龙。霜蹄振山岳，踏躞生秋风。问君何所如，直指湖西东。问君何所事，皇命肃清戎。戎籍亦已繁，号声上通天。仍闻父老叹，逃亡尚未还。室有新寡妇，膝有新孤孱。何当见使君，长跪告此冤。
送光禄刘毅斋致仕
作者：湛若水
朝代：明

光禄江阴彦，素业出靖江。开疆垂百载，维君破天荒。天道不远人，于人情最真。好贤与乐义，区区迈等伦。靖江若桴浮，人烟载浮居。君今乘桴去，吾欲与尔俱。
送冢宰朱玉峰致政还姑苏
作者：湛若水
朝代：明

丈夫负志气，投笔当封侯。奇文抱经纬，星斗罗清秋。甲科取太魁，仕宦至将相。收身归五湖，鸿飞紫冥上。
送刘仲德分教感恩
作者：湛若水
朝代：明

乌石崖西一室清，先生白首坐穷经。莫言稽古全无力，静拥琼毡看蜃生。
送刘安峰方伯考满之京二首
作者：湛若水
朝代：明

故人分辖薇垣省，能播香风十郡闻。我病山中无一事，朝朝犹解扫閒云。外臣天贷巢由老，四岳欣逢尧舜仁。昨夜因公还作梦，梦随公去拜枫宸。
送刘安峰方伯考满之京二首·其一
作者：湛若水
朝代：明

故人分辖薇垣省，能播香风十郡闻。我病山中无一事，朝朝犹解扫閒云。
送刘安峰方伯考满之京二首·其二
作者：湛若水
朝代：明

外臣天贷巢由老，四岳欣逢尧舜仁。昨夜因公还作梦，梦随公去拜枫宸。
送刘生象龙行
作者：湛若水
朝代：明

博施济众唐虞病，枯槁焉能活辙鳞。满载空言无水菽，飞书留馆两候仁。
送刘祠祭实夫迁宪佥之广右
作者：湛若水
朝代：明

昔我犹词垣，刘子居黄门。一挥紫薇幕，为发抗直言。今我掌南礼，实夫在祠祭。不减肮脏姿，徐思强人意。为上不失听，为下不失正。岂但平贯城，可使天下定。
送刘通政参议转北大理少卿
作者：湛若水
朝代：明

春冈好春冈，春冈吾爱之。一名为春台，阳德镇熙熙。春生变秋杀，仁义贵兼资。目君去之矣，宁不令人思？廷尉天下平，平心君莫疑。圣主具一德，皋陶在唐虞。
送南京大理寺正赵鲲迁守汉中府
作者：湛若水
朝代：明

闻鲁多君子，于今一见之。一见雅素心，语默存真机。大笔见心画，方正无斜欹。生心发于政，汉中何足治。使君行无迟，候迎竹马儿。
送南京大鸿胪刘克柔
作者：湛若水
朝代：明

鸿胪出尚方，飘飘下五云。踟蹰即长路，瞻恋犹枫宸。朱光发大夏，长养同维新。阳刚尚微郁，阴姤讵能沦。两都景不殊，欣戚齐疏亲。斗杓解斟酌，羲和无停轮。谁能回元气，祈此万年春。
送南京宫幕王公子拜官归寿母
作者：湛若水
朝代：明

而翁吾榜秀，不见久云亡。贤嗣新宫幕，名门复发光。历言维老母，八帙在高堂。衣锦归荣寿，何如公寿章。
送南道宋侍御升真定太守之任
作者：湛若水
朝代：明

行迈何于于，专城新剖符。昔骑青骢马，今乘朱轮车。问是谁刺史，唐时宋大夫。若人秉明德，福星辉上都。所重在畿辅，圣主今唐虞。
送卢川归新兴
作者：湛若水
朝代：明

篱前落落菊花秋，白酒山家未可留。好记与君同笑处，竹门烟雨枕溪流。
送古田尹何君世纶
作者：湛若水
朝代：明

邂逅郎星使，知是古田侯。今我长怀古，因君问井丘。
送叶生春芳还惠州
作者：湛若水
朝代：明

两峰日日侍我傍，两峰归去天一方。心将月逐两峰去，飞云顶坐山中央。
送司马周贞庵之京
作者：湛若水
朝代：明

北虏瞰天关，长廑宵旰忧。谁能请长缨，系取单于囚。挽弧射天狼，拥彗扫旄头。元戎十乘出，胡骑宵奔遒。本兵得贤佐，深沉出智谋。庙堂有成算，群公更运筹。折冲在尊俎，全功幸蚤收。
送吕奉朝舍人来省北归干前程
作者：湛若水
朝代：明

南风苏病骨，出送奉朝行。世德前程在，吹墟上帝京。
送吴北川学士召还翰林重脩大明会典
作者：湛若水
朝代：明

天与锦绣心，岂无锦绣口。既有锦绣口，岂无锦绣手。信手摘星辰，开襟见珠斗。重登白玉堂，经纬罗户牖。上天抉云汉，五色天章就。愿开广大胸，点缀周官后。
送吴孟奇立教迁江
作者：湛若水
朝代：明

闻道迁江博，高情见五坡。旌忠立教地，仗义即条科。春风皋席动，化雨杏坛过。试问江头水，观澜谁独多。
送吴纯伯奉诏归侍养宫保白楼翁
作者：湛若水
朝代：明

吴子秀延陵，拜疏还亲庭。出门姓字显，归家仁孝成。上堂事二养，下帷读六经。孝以顺其亲，仁以成其身。身亲非二致，致孝本自仁。我语无徵信，君家有大人。
送周侍御巡盐两淮
作者：湛若水
朝代：明

圣王公民利，天下为太藏。盐铁竭山海，山海无辉光。遂令长者心，千载憾弘羊。柱史怀忠义，斡旋岂无方。勇决义利几，载献治平章。
送周克道吕汝德入九华兼寄先在山诸君
作者：湛若水
朝代：明

祝尹开山主，江施擅樾成。李子尚清修，亦来同经营。尹生周藩史，长住心期亭。周吕同声应，翕然迅遐征。四野云龙集，五星奎壁明。九华九仙人，举手来相迎。八君称八逸，归心共惟精。为山不厌高，山高必有灵。为水不厌深，水深蛟龙生。神物贵变化，九仞安可停。
送周生卫还阳羡卫为医士不中欲弃其业归于儒云
作者：湛若水
朝代：明

收身岐黄乡，阳羡山中去。因君问里人，归来拜周处。
送周生对阳归安福
作者：湛若水
朝代：明

飞云月底送周郎，心似月圆神似光。归对廓翁同玩月，中天普照一无方。
送周道原易掌教之和州诗
作者：湛若水
朝代：明

金陵见月送周郎，心如月圆性如光。我将心性托明月，随子去照和川阳。
送地官大夫受庵周君谦之迁任云南诗
作者：湛若水
朝代：明

五马乘指南，万里何阻脩？溯沿到岷峨，无乃一源流，因之望滇溟，山川郁相纠。地远俗维迩，道同政易谋。先王重柔远，行矣壮才猷。
送夏官孙君文宿参藩四川诗
作者：湛若水
朝代：明

直气叫阊阖，同听喜起歌。心将薇省月，送子到岷峨。
送夏官正郎伍君左迁安吉判官诗
作者：湛若水
朝代：明

昔闻云间言，国有古君子。作者魏陆俦，扁舟五湖里。翩翩司马郎，遥遥鸱夷裔。如闻市虎谣，复道投杵起。垂翼天目游，再奋天门翅。磨泥在泥中，超然出清泚。丈夫贵自立，自古多此事。
送大中丞林石厓巡抚保定诸府提督紫荆诸关
作者：湛若水
朝代：明

石厓如心铁如面，霜风凛凛不可犯。化作两畿桃李春，为两棘寺洗冤怨。世传斧钺授天庭，内抚天关外紫荆。旧日春风皆识面，株株桃李忻相迎。
送大司徒王舆浦先生三载考绩之京
作者：湛若水
朝代：明

澄澄舆浦水，水清人亦清。照见公廉慎，照公勤物刑。委身事明主，三事特一生。执此行报政，无愧天日明。
送大司成陈琴溪之南雍
作者：湛若水
朝代：明

忆昔与君尸璧水，东厢南厢只尺耳。嗟予有行君不疑，德业相成同一致。琴溪溪上风泠泠，君归予南旋北征。诗歌钟鼓停夜月，观光庭草待君青。圣人临雍思南国，思得司成司礼乐。谓君德化犹在人，君之南行当不薄。亲承诏旨出明庭，春明门外春花生。花光一路送君行，明年君北还相迎。
送大司成陈琴溪之南雍·其一
作者：湛若水
朝代：明

忆昔与君尸璧水，东厢南厢只尺耳。嗟予有行君不疑，德业相成同一致。琴溪溪上风泠泠，君归予南旋北征。诗歌钟鼓停夜月，观光庭草待君青。
送大司成陈琴溪之南雍·其二
作者：湛若水
朝代：明

圣人临雍思南国，思得司成司礼乐。谓君德化犹在人，君之南行当不薄。亲承诏旨出明庭，春明门外春花生。花光一路送君行，明年君北还相迎。
送大司空何石湖先生乞休还越
作者：湛若水
朝代：明

宦海挂孤帆，曾联石湖舟。石湖今到岸，而我犹中流。五里闻覆载，十里惊石尤。还家告妻子，色变有馀忧。出身至卿相，收身相上头。二疏畏尊名，弓冶有箕裘。人叹贤大夫，羁鹰脱臂韝。仰望冥冥翼，神爽与天游。自非济川材，无成独淹留。
送大司空胡静庵奉诏改掌都宪
作者：湛若水
朝代：明

平生子魏子，称道十年前。夙闻艰贞节，兼知文武贤。倾盖金陵下，初赋缁衣篇。秋风爽鸠鸣，鸾凤为鹰鹯。淩厉翀九霄，众鸟皆回旋。独自持风裁，肃肃都城天。
送大理司厅林艾陵考满复职之留都
作者：湛若水
朝代：明

庄渠闻说道其东，忠信惟君独得宗。廷尉北门重锁钥，青天白日送人龙。
送大都宪伍松月先生考绩之京
作者：湛若水
朝代：明

颇忆江西变，微公人恐非。论功犹众典，超逸与群疑。贞度僚须肃，精忠帝合知。会应为前席，南国尚疮痍。
送大都宪胡先生考绩之京
作者：湛若水
朝代：明

中丞新画鹢，迤逦傍春行。北去频瞻斗，南还未计程。三载虽论绩，诸边尚用兵。奇才本无最，天诏下青冥。
送太仆丞陈君钝斋抗疏左迁黄州通判诗
作者：湛若水
朝代：明

钝斋吾老友，十载拜床下。抱材恒不售，时已有定价。叫阍论大礼，不肯诸公亚。三迁及仆丞，一疏落别驾。执经睨黄梅，且莫易呵骂。无住生尔心，可达圣仁舍。
送太仆少卿陈先生之南寺
作者：湛若水
朝代：明

因忆环滁胜，曾登太仆堂。逍遥王子馆，把别榜兄觞。戎马论材剧，羁怀吏隐忘。秉心渊塞处，騋牝自骧骧。
送太学生蔡羽归洞庭山
作者：湛若水
朝代：明

昔我游太湖，欲访洞庭山。匪为爱僻绝，自古多隐贤。翠壁浮大泽，洪涛卷高天。道阻不可致，怅望二十年。蔡生从予游，秀出西山巅。爱之如爱山，神爽超尘凡。虚无指归路，渺渺在云间。为我卜角里，先扫茅公坛。
送太常博士李九皋养病还金华
作者：湛若水
朝代：明

名玉方在璞，隐隐含辉光。不有卞和子，忽焉终韫藏。物情有感遇，世岂无明良。胡为抱之泣，徒尔重自伤。李君温如玉，独负圭璧章。我乃他山石，磨琢以相望。进思正斋居，君已谢奉常。局促笼中鸟，插翅慕云翔。金华为益高，浙水为益长。玉尔明德躯，慰我金石肠。
送奉常牛西唐致仕归河南
作者：湛若水
朝代：明

西唐中州秀，秀出金芙蓉。因君棱层姿，每忆西唐峰。自君正清卿，接之吾眼明。见君如见山，矻然两棱层。北鸟无越想，南翎快朔征。自得开笼去，安知羁鸟情。
送姚侍御奉命之湖广清戎
作者：湛若水
朝代：明

吾闻国大事，惟在祀与戎。和协神人际，诰尔治平中。吾皇古圣神，礼乐政一新。郊庙焕古制，戎政咨廷臣。帝曰御史姚，虞尔有风标。维尔多才敏，理戎维尔优。遍历湖南北，爬梳与搜剔。如发乱思栉，如身疡欲释。前年水旱荒，将御失其粮。枵腹出死命，十室五逃亡。调停在大手，往哉念不忘。
送安子静如山考察左迁
作者：湛若水
朝代：明

尝闻鲁多贤，岂无知人者？柳下三黜圣，名照千载下。人有区损益，天地同久大。子静安汝止，何健羡悲诧。
送宋有台中丞抚蜀
作者：湛若水
朝代：明

斧钺遥临峨岭动，风声雷令自天来。西夷亦入文翁化，小队寻花月几回。
送宪副钱平厓朝贺之京诗
作者：湛若水
朝代：明

平厓不是钱王裔，功载征黎岂独多。去去五云瞻帝座，定应前席问黎么。
送少司寇惕庵张廷献之京
作者：湛若水
朝代：明

司寇初仪制，看花忝上林。勋名随位盛，企慕与年深。抚俗全威德，明刑在恤钦。年劳报当宁，更为达呻吟。
送少司徒王公鹤亭先生考蒲之京
作者：湛若水
朝代：明

鹤亭海鹤姿，独立未入群。依然在人寰，翛翛见风神。古来贤俊者，气习不能沦。夫君京洛士，衣袂无淄尘。屡迁不入朝，留都邦计新。报政或前席，赢绌具能陈。
送少司徒静庵公迁北部
作者：湛若水
朝代：明

我身虽在外，乃心在皇室。夜夜望帝星，朝朝瞻舜日。闻公有召命，邻寀来相庆。我心如日星，随之掖垣省。
送少司成鲁振之先生谢病携其子侄归竟陵十六韵
作者：湛若水
朝代：明

莲北先生还洞庭，登高饯远秋风生。乞归感激承天宠，正去遭逢是地平。当日论才称子敬，他年司业配源明。暂收六馆春风座，便数三湘日月程。驭处元方随侍乐，行边小阮对谈清。入怀岂但欣三舍，放眼犹堪望八纮。回首北辰天上近，归途南斗马前横。未应泉石高肓重，要见丹砂药裹成。肯许朱陵寻懒瓒，已闻多士引阳城。越吟曾是如庄舄，著术还须似长卿。衡岳夜炉煨玉芋，竟陵秋溜煮云英。月明江上收筒钓，水满湖南采杜蘅。春酒埙篪知迭奏，初筵琴瑟想和鸣。莫谈世上风涛事，且尽灯前笑语声。羁鸟可堪闻远翥，溟鹏遥想快孤征。临岐谩问归期日，我亦沧浪去濯缨。
送少司空何燕泉谢病归衡山
作者：湛若水
朝代：明

君来钟山秀，君去衡山高。问山何以高，为有人之豪。山高得撑天，炼石可补地。君今采药行，为我重留意。
送少司空韩信山致仕归东鲁
作者：湛若水
朝代：明

鲁有柳下圣，士师亦三黜。直道古难容，焉往而不屈。送君江水东，正是开笼日。羁鸟得旧林，安能顾俦匹。若过展禽祠，为我一拜之。身屈道弥尊，千秋映馀辉。
送屠侍御之南都
作者：湛若水
朝代：明

司寇东湖公，文学饰吏治。凤毛两翀霄，乘骢乃仲氏。从予拜乞言，服之为砭剂。予久拙言词，感君故来义。请从文厚言，静重如厚地。卓哉万仞冈，壁立不可比。青天何昭昭，白日靡霞翳。雷霆迅奋击，去来复何意。流水与行云，浩荡行无事。物情有常则，君行为君记。
送巡按虞侍御还朝
作者：湛若水
朝代：明

绣衣乘马骢，人好马亦好。问俗来周南，不践春郊草。春草春来生，春去愁凋零。愿言絷其马，使君且莫行。
送广州贰守吴白湾赴部
作者：湛若水
朝代：明

上客多黄金，下客无黄金。既已无黄金，胶漆亦未深。旧云乃刻子，清者一二伦。利口佩相印，长者亦沉沦。位高金亦多，昔疏今曷亲。濯缨见天日，无愧白湾滨。
送庄西峰还江浦
作者：湛若水
朝代：明

峨峨定山尊，苍苍出云里。望之不可即，盈盈隔江水。何以爱此山，爱此山中云。涔涔不成雨，念之徒伤神。定山不可见，得见西峰子。爱之若定山，聊以慰予意。之子度江去，渺然一苇杭。登高赋将归，于以写不忘。
送庞惺庵大巡之浙江诗
作者：湛若水
朝代：明

柏台春动秋霜里，豸史旌挥山岳摇。呼吸雷风吞日月，吴山小结看春潮。
送张亭溪少宰终养还蜀
作者：湛若水
朝代：明

吾爱亭溪好，溪亭生孝思。溪云悬狄望，溪水照莱衣。衣中密密线，绵绵念母慈。寸心逾线长，万里牵慈闱。拜表昨陈情，微言感天经。明皇务孝理，辍讲归亲庭。一养重九鼎，三公为之轻。眉云喜色动，剑水赐衣明。慈孝曷相感，天机所由生。
送张伯徵下第归双林
作者：湛若水
朝代：明

说到双林吾爱之，况有好鸟翻相依。高枝密荫养奇翅，他日一鸣翀天飞。
送张公度尹贺县
作者：湛若水
朝代：明

贺县分符去，苍梧路更西。青山迎彩旆，明月引花蹊。谩说能撄虎，还闻笑割鸡。千家有忠信，赤子在提携。
送张别驾之琼州
作者：湛若水
朝代：明

忆昔张公子，倾盖淮南道。宛宛青阳色，侃侃金玉吐。邂逅金陵游，抚臆道衷素。往来二十霜，头颅各非故。君今渡琼台，海岸孤绝处。别驾展骥足，千群看独步。
送张少司成子阳之南雍
作者：湛若水
朝代：明

昔忝司成席，亦作南雍游。壁水汇门清，钟山翠空浮。观光多英才，函丈交问酬。昔如鱼泳渊，今如鹰上鞲。君今往持铎，声闻超前修。为问弦歌地，钟鼓今存不。
送张惟信学士主考南畿事毕还朝
作者：湛若水
朝代：明

吾爱亭溪子，一见眼逾明。对坐疑醇酒，相将到大羹。抡材钟阜秀，临决秦淮清。影绝停云处，天空北斗横。
送徐枫冈廷尉考绩之京
作者：湛若水
朝代：明
体裁：古风

冠盖何煌煌，江东送飞黄。青青枫树林，倏尔染丹霜。●明照君心，瞻望綵云深。廷尉天下平，吾以啸且吟。
送徐枫冈廷尉考绩之京
作者：湛若水
朝代：明

冠盖何煌煌？江东送飞黄。青青枫树林，倏尔染丹霜。●明照君心，瞻望綵云深。廷尉天下平，吾以啸且吟。
送徐苍岩卿授阴阳还西洲
作者：湛若水
朝代：明

甘泉洞府入云齐，板筑当年尔共跻。训宰峨冠今昼锦，苍岩归去西洲西。
送总督宋中丞南塘公入坐院诗
作者：湛若水
朝代：明
体裁：古风

同年宦中外，于今馀十人。揆之三百中，三十能一存。其馀未可计，零星与飞烟。倦鸟思白云，健鹗翀青天。云散何时合，高歌开别尊。
送总督宋中丞南塘公入坐院诗
作者：湛若水
朝代：明

同年宦中外，于今馀十人。揆之三百中，三十能一存。其馀未可计，零星与飞烟。倦鸟思白云，健鹗翀青天。云散何时合？高歌开别尊。
送总运李挥使还维扬诗
作者：湛若水
朝代：明

维扬李挥将，从我甘泉山。暂尔脱介胄，求闻俎豆间。文武非二道，折冲即周旋。今将韬略技，化为转运贤。异用本同体，君行宜勉旃。
送惠州守金君滥滨入觐诗
作者：湛若水
朝代：明
体裁：古风

循州古循良，绩最今颍川。爱民如赤子，无论烹小鲜。馀事兼管勾，弹压罗浮烟。黄龙与青霞，予同受一廛。倾盖即如旧，爱君如爱山。今君飞舄去，去去玉皇前。前席如访门，莫说轩辕仙。
送惠州守金君滥滨入觐诗
作者：湛若水
朝代：明

循州古循良，绩最今颖川。爱民如赤子，无论烹小鲜。馀事兼管勾，弹压罗浮烟。黄龙与青霞，予同受一廛。倾盖即如旧，爱君如爱山。今君飞舄去，去去玉皇前。前席如访门，莫说轩辕仙。
送戴员外
作者：湛若水
朝代：明

戴君工垂佐，业出石镜阴。邂逅道知素，因忆齐云岑。国计赴留司，若过桑梓林。为予借石镜，可照万古心。
送方金两生还福山诗
作者：湛若水
朝代：明

二子何翩翩，负笈路四千。奈何为势拘，阅月上归船。安得效缩地，相见顷刻至。万里即跬步，相见如梦寐。我有缩地方，见尧在羹墙。念兹倏在兹，何忧山水长。人为天地心，无上下古今。一体能感应，何远近高深。
送族孙必进赴配所诫言
作者：湛若水
朝代：明

诫尔出门去，门外有瞿塘。吾心有坦途，吾心有康庄。夷险自己求，天乎人何尤。聪明男子身，只在一回头。
送族孙必进赴配所诫言·其一
作者：湛若水
朝代：明

诫尔出门去，门外有瞿塘。吾心有坦途，吾心有康庄。
送族孙必进赴配所诫言·其二
作者：湛若水
朝代：明

夷险自己求，天乎人何尤。聪明男子身，只在一回头。
送曾秋官梧之南畿审刑
作者：湛若水
朝代：明

秋杀与春生，天德普万物。子会好生心，大回造化笔。
送望江令余君纮
作者：湛若水
朝代：明

县名望江吾独隣，大江滚滚来县前。欲挽天瓢汲江水，尽为人间洗怨冤。闻彼疮痍尚民瘼，请君濯热与疗痊。尤溪溪水深几许，润泽百里长涓涓。
送李上舍归宜兴
作者：湛若水
朝代：明

翩翩毗陵子，浴德璧水涯。十年不入官，藏器以待时。四海仰明圣，天运转璿玑。遐不共帝臣，之子亦来归。观光五云里，际会千载期。阳德会光大，阴霭尚朝曦。时事异厝薪，凤凰亚鸡栖。献璞或见刖，按剑专相疑。苍苍阳羡峰，微微江月晖。送子归山中，山中多蕨薇。
送李壁山主客考绩便归穗城长句
作者：湛若水
朝代：明

壁山昔共游璧水，别馆观光君所起。师儒历历坐四筵，绕筵立立青衿子。高谈道艺到虞唐，习射来观如堵墙。尔后门前径草封，钟鼓不见歌洋洋。璧山名迹历中外，当时素业今弛张。君归为访朱明洞，朱明近已开书堂。
送李希孟掌教安义
作者：湛若水
朝代：明

希孟问我言，我言然不然。语贤以希孟，希圣以希天。天岂外此哉，万性同一原。送子去安义，安义斯安仁。仁义已皆得，遐以不作人。
送李逊斋冢宰赴召之京
作者：湛若水
朝代：明

维皇立民极，冢宰为天官。何名为天官，心亦如天然。好恶一不作，天鉴何昭全。君子抱明德，心学自家传。我素慕其人，神交倾盖前。一朝简帝心，四海望平平。山公日有启，野人献无芹。迹以参商隔，浩浩心同天。
送杨上舍相甫之京
作者：湛若水
朝代：明

昔日千金求骏骨，而今骏骨满郊坰。金台若见终军辈，盍系倭头请万缨。
送杨士德还潮
作者：湛若水
朝代：明

送子翳门关，上上官山渡。自渡还自济，千圣同大道。下樵苦不难，上樵苦不早。有形岂不滞，出入更如主。短景倏如流，永怀岁将暮。且莫笑杨朱，杨朱泣岐路。
送杨汝重千兵袭职还增江
作者：湛若水
朝代：明

蓝粪良田今警无，泮宫高会论功高。归馀杯酒閒三略，重振将军旧战袍。
送杨石斋少师致仕
作者：湛若水
朝代：明

赤日亲擎照两仪，功多违众是危疑。名家独步三杨后，天柱俄惊一角移。归路竟须从老马，惜花时复看新枝。未愁行处春芳暮，犹在春阴乍半时。
送杨迁乔银台奉诏归淮侍养
作者：湛若水
朝代：明

淮南靡丽地，门市多纷华。闭户事太玄，将非杨子家。寂寞葆清静，上堂致温情。十年一斑衣，恭命银台省。陈情如令伯，忠孝帝俞怿。入门昼锦裳，爱日照颜色。
送杨郡博周君迁河阴掌教
作者：湛若水
朝代：明

河阴白日书一幅，北风吹到江东曲。独怜区区羁病身，不得送子甘泉麓。
送松江陈别驾之任
作者：湛若水
朝代：明

问俗松江口，松江春若何。黄堂已风动，上海有弦歌。民瘼催租拙，儿号乳哺多。不惭食鲈美，明月满清波。
送林君信节推之台州
作者：湛若水
朝代：明

秋高天宇空，河汉净如澄。月华皓无际，亭亭照子行。凉风起天末，金石为之鸣。回薄西山岑，摇摇吹客旌。风以比君清，月以比君明。清飙频远播，明照无遗情。
送林寺丞升大理寺少卿名有孚
作者：湛若水
朝代：明

大江淼西来，势浮凤凰台。凤凰去千载，借问何时回。送子凤凰西，相看燕两飞。北风吹爽气，贯城摇清辉。哲人佐廷尉，刑措期几致。民物协中和，凤鸟或可至。
送柴黼庵少光禄进贺中宫笺赴京
作者：湛若水
朝代：明

云间一青鸟，口衔红锦笺。遥遥度北极，飞去玉皇前。之子怀明德，养翮八九年。大试调羹手，持向紫微垣。昨宵帝座明，光芒烛中天。瞻望广寒宫，姮娥正娟娟。
送梁以顺尹如皋
作者：湛若水
朝代：明

澧州吾旧契，于子为姻㜕。况尔朴茂资，古道期跻攀。兹将牧如皋，令我心惕然。已闻江南北，饿殍盈郊阡。静坤为屡震，乾玑失常旋。狐死兔且悲，骨肉相啖残。死者未掩骼，生者留孤孱。古人尚平格，三极谁复论。调燮自一邑，以为诸牧先。
送梁以顺尹如皋
作者：湛若水
朝代：明
体裁：古风

澧州吾旧契，于子为姻连。况尔朴茂资，古道期跻攀。兹将牧如皋，令我心惕然。已闻江南北，饿殍盈郊阡。静坤为屡震，乾玑失常旋。狐死兔且悲，骨肉相啖残。死者未掩骼，生者留孤孱。古人尚平格，三极谁复论。调燮自一邑，以为诸牧先。
送梁克明掌教乐会
作者：湛若水
朝代：明

化雨普天无远近，琼台文献杂雕题。好从乐会青襟子，遍化生黎化熟黎。
送梁职方入西樵
作者：湛若水
朝代：明

兀厓子，掉头不肯住郎署，乘风直入烟霞去。梁伯鸾，一身与之若比翼，追踪蹑影凭高翥。翳门牢关守九虎，扣之不开日将暮。徘徊四顾独谁语，山高云深不知处。从天倒下非凡步，二人一笑平生欢，携手登堂谢云驭。
送江君一桂之广右太平守
作者：湛若水
朝代：明

使君刺太平，问讯太平治。太平本无象，人心平即是。
送江西周节推佐调重庆
作者：湛若水
朝代：明

周君肮脏姿，方正不合俗。不信行路难，仍上瞿塘曲。
送汤九山还古冈·其一
作者：湛若水
朝代：明

樵山高高霄汉间，常恐相携著步难。收拾临归春景□，□朝何处忆商颜。
送汤刘二阴阳领职还乡
作者：湛若水
朝代：明

吾闻古周官，亦有挈壶氏。大者赞化育，调燮阴阳理。大道何洋洋，一阴与一阳。职思合其德，国士知无双。
送沈大行使山西有事于藩府
作者：湛若水
朝代：明

三晋多胜迹，唐虞帝王都。使君往问之，旧俗今有无。宽简尚熙皞，精一传执中。咨询如有得，归以献重瞳。
送沈宗伯三年考绩之京
作者：湛若水
朝代：明

草树动微旭，江介清风生。都城尽冠盖，出饯春官卿。际此晴和天，矧伊皇路平。揽辔即长阪，去去觐朝廷。伯夷典三礼，夙夜惟寅清。会见神人协，几年南教成。
送泰州博何道充
作者：湛若水
朝代：明

通州广文何道充，和气可挹如春风。四载泠泠振铎声，至今闻者开盲聋。此风传播自扬泰，欲得师者人人同。鹿门文选知在扬，补之泰州从众公。何君义气更喷薄，生死交情不改矱。安溪倾盖始定交，临死后事以相托。君之高义激秋云，携丧并子同南舶。教子全丧谢九原，略无难色见然诺。嗟嗟世上平生交，临难反眼若不识。临难反眼若不识，闻君之义宁无怍。始知动人自有本，知本可与共圣学。愿君充此恻隐端，优与诸生入圣门。
送浔州别驾陈一之
作者：湛若水
朝代：明

浔州壬癸吾旧游，大藤峡贼窥城头。忆昔韩公霹雳手，断藤大藤今无有。于今此辈交市货，骄子饱暖虎则饿。明公别驾展骥足，此辈应须窜林麓。从来感格在信恩，潢池赤子皆王民。
送海阳李朝芳盛子顺二生还乡
作者：湛若水
朝代：明

千里徵文到五羊，风飘衫袖来双双。知君不止徵文意，静坐天关一悟堂。
送清远黄一山大尹致政西归
作者：湛若水
朝代：明

成均侍我问茶陵，垂翅清州觉老成。西归不系莼鲈念，拜状乌台即欲行。
送王南渠奉诏终养
作者：湛若水
朝代：明

王母垂百龄，王子瞻云起。自兹一日养，岂以三公比。孝子是忠臣，圣明重孝理。疏入赐俞允，金紫归闾里。孝弟人人同，尧舜一而已。天子崇百年，村落走童稚。招呼天姥精，寿酒从头起。
送王太常赴京
作者：湛若水
朝代：明

君随北雁来，又随南雁去。始悟乘除理，因知去来处。迟回三纪下，礼乐一朝举。随子听钧天，谁能插六羽。
送禾川左孟和埙宋景贤沆登祝融因答其问
作者：湛若水
朝代：明

步步青天步步云，乃谁能者是天君。若言阶级超凡事，青玉坛前月下闻。
送秋官卢君星野之京诗
作者：湛若水
朝代：明

堂堂伊川子，谗无曲乡行。赖有游杨徒，时来问性命。二少今游杨，相期定中正。一隐鹤园深，一举鹏路永。崇朝九万程，养翅六月胜。去去淩青霄，行行戒深定。援琴送飞翰，极目瞻神圣。
送程太守资之南昌
作者：湛若水
朝代：明

昔在东都时，南守有陈蕃。孺子本高标，孤榻为之悬。云卿逾垣来，素飧织屦钱。三贤久已逝，意气凛犹存。君乘五马去，缓辔西湖前。履地若思齐，为我访其人。君材堪大厦，岂但烹小鲜。古来多入相，黄霸起颍川。
送程舜敷内翰左迁岭南
作者：湛若水
朝代：明

道大古难容，斯言得无徵。子家子叔子，不免涪州行。而子金闺彦，讲幄侍传经。一朝丧其朋，同义争死生。落官万里去，孤雁渺天青。风波蹈岭海，时复立怔营。踟蹰望北斗，趍视南极星。瞻依石翁像，驻楫五羊城。
送符生士亨还南昌三章
作者：湛若水
朝代：明

十年别子面，千里忆子心。子心既已见，慰我一何深。出门多路岐，行行慎所之。古人千里谬，所差在毫釐。江风送子来，新月迎子归。风月同自然，吟弄亦奚为。
送符生士亨还南昌三章·其一
作者：湛若水
朝代：明

十年别子面，千里忆子心。子心既已见，慰我一何深。
送符生士亨还南昌三章·其三
作者：湛若水
朝代：明

江风送子来，新月迎子归。风月同自然，吟弄亦奚为。
送符生士亨还南昌三章·其二
作者：湛若水
朝代：明

出门多路岐，行行慎所之。古人千里谬，所差在毫釐。
送继宗
作者：湛若水
朝代：明

陈生古梅秀，三载拜小瀛。访予避地处，远扣烟霞扃。云栖百尺阁，明月几亏盈。经始开书院，置田赡诸生。冷淡世人笑，在古或垂名。咄咄夸此子，睚眦愤所争。持此赠之归，以为乡里荣。
送罗浮用濂溪先生韵与同游诸贤
作者：湛若水
朝代：明

我非随柳傍花人，山外飞云云外身。四百风光无觅处，归来灵府有天真。□有名山几万年，几人登陟几人仙。莫言一览诸天尽，到了诸天更有天。
送罗浮用濂溪先生韵与同游诸贤·其一
作者：湛若水
朝代：明

我非随柳傍花人，山外飞云云外身。四百风光无觅处，归来灵府有天真。
送罗浮用濂溪先生韵与同游诸贤·其二
作者：湛若水
朝代：明

□有名山几万年，几人登陟几人仙。莫言一览诸天尽，到了诸天更有天。
送翁存道宪副赴荆湖兵备八韵
作者：湛若水
朝代：明

威弧将肃气，岁晚下荆州。戎马论兵地，才能壮国猷。洞庭春水阔，衡岳宿云收。云移图阵外，水满舳舻浮。舒啸登楼夕，赋诗横槊秋。运筹南北会，胜制楚吴头。营月宵堪迥，狼星夜合愁。风流元漫叟，经略尔追求。
送翰目王嘉言考绩之京
作者：湛若水
朝代：明

王子桂林一枝秀，文学讵从翰林后。少年折桂秋蟾宫，冲突颇遭月娥怒。帝遣来司南苑花，潜夫书读两三车。朝天一别柳湾去，暮云春树天之涯。
送考功君南乔参藩广东诗
作者：湛若水
朝代：明

高鸟亦血肉，羽翼能天飞。轻车本枯木，骖服能陆驰。为政在得人，至治以无为。如彼在一体，指臂恒相随。达人贵远识，智士炳先几。无事应大事，畴可与子期。帝命将普泽，先济东南隅。失我左右手，我心宁不悲。福星照吾广，维以慰我私。
送胡主客松之北
作者：湛若水
朝代：明

北风何淩厉，送子渡江汀。江花与江涨，尽是别离情。
送胡樾冈少司徒六载考绩之京
作者：湛若水
朝代：明

见君廿载前，倾盖湖西东。重逢每追想，惚惚如梦中。君才本明哲，所志在事功。足迹亘南北，威声动虏戎。功成尚久次，六七阅春冬。手持经济策，于以献重瞳。
送胡舍人立之
作者：湛若水
朝代：明

首夏破群咻，相从金台游。高秋慰孤寂，相见江东楼。炎凉变时节，人事安足谋？匹夫不夺志，志士忘在沟。达大人无我，独立谁朋俦。至道本无体，天地与同流。子去崇明德，吾当行归休。
送范应祥州判赴任安陆
作者：湛若水
朝代：明

翩翩贤别驾，展足来帝乡。已见呈甘露，他年看凤凰。
送萧元章赴柳州别驾
作者：湛若水
朝代：明

柳州江上柳千垂，柳子当年手自培。到时若见思人树，五马风流别驾追。
送萧山张先生
作者：湛若水
朝代：明

萧山何高高，白云何游游。白云有去来，此山屹不摇。朝出暮知归，白云为我师。寄语萧山灵，主人今款扉。
送葛两溪大理赴北
作者：湛若水
朝代：明

两溪似溪水，澄然清且平。扬历遍中外，上应执法星。素手持三尺，五月霜风冷。若人怀明德，惨舒无容情。行将是非鉴，努力事廷争。
送蒋中丞石庵考绩之京
作者：湛若水
朝代：明

爱尔柳塘静，肩舆月屡经。依稀蒋卿径，阒寂子云亭。白日三山迥，青天一鹗征。历扬中外处，报政几回成。
送蒋道林诸君登钓台依石翁师韵二首
作者：湛若水
朝代：明

自拜江门风月句，一回一读一沈吟。诸君弄月吟风去，风月满身江水深。腊去春来年复年，江春钓石也成穿。急流勇退谁堪麈，似我前身亦姓钱。
送蒋道林诸君登钓台依石翁师韵二首·其一
作者：湛若水
朝代：明

自拜江门风月句，一回一读一沈吟。诸君弄月吟风去，风月满身江水深。
送蒋道林诸君登钓台依石翁师韵二首·其二
作者：湛若水
朝代：明

腊去春来年复年，江春钓石也成穿。急流勇退谁堪麈，似我前身亦姓钱。
送薛子荐还揭阳绝句三叠
作者：湛若水
朝代：明

清秋游子□翩翩，彷佛中离面目存。莫道今人不如昔，群忧初破大同言。群忧初破大同言，一辨鹅湖累百千。人心自是閒分别，宇宙何人不共天。宇宙何人不共天，达观天地未分前。我将明月送君去，此月普照无中边。
送薛子荐还揭阳绝句三叠·其一
作者：湛若水
朝代：明

清秋游子□翩翩，彷佛中离面目存。莫道今人不如昔，群忧初破大同言。
送薛子荐还揭阳绝句三叠·其三
作者：湛若水
朝代：明

宇宙何人不共天，达观天地未分前。我将明月送君去，此月普照无中边。
送薛子荐还揭阳绝句三叠·其二
作者：湛若水
朝代：明

群忧初破大同言，一辨鹅湖累百千。人心自是閒分别，宇宙何人不共天。
送衡阳何怀云迁应天府江宁令尹
作者：湛若水
朝代：明

天关白日□怀云，赤县神州声易闻。我欲乘云还岳去，凭公先报祝融君。
送西溪张都宪之南都总督粮储
作者：湛若水
朝代：明

乡里名家殊未央，典刑真见曲江张。共忧天下军储重，肯谢江南会计忙。后辈旧传姬老舄，多年曾拜德公床。金陵春色浓无奈，可许新诗寄锦囊。
送许太守琯之兴化
作者：湛若水
朝代：明

兴化古名郡，庙为长者留。何以称长者，筑陂灌民畴。闻有障海堰，亦有黄公桥。桥成不自度，鹊去空遗巢。鱼性恶其网，人情忌其高。令德全恺悌，吐茹岂刚柔。民俗望风变，再来段大夫。
送许思仁学士归东昌省亲
作者：湛若水
朝代：明

帝许莱衣学士亲，庭闱垂白望归勤。寿觞带得金茎露，戏彩遥分五色云。孝思一念聊城箭，爱日三公鼎鼐芬。忠孝人间要全备，文华前席待来闻。
送谢考功显之任福建少参
作者：湛若水
朝代：明

昔行长千里，欣然得贞幽。斋分金屋色，门带玉河流。中有天曹星，光照闽海陬。丈夫抱经济，及时展才猷。手挹上林春，去播薇垣秋。
送赵元默见过烟霞还龙江
作者：湛若水
朝代：明

南山有隐豹，十日雾雨中。惄焉忍长饥，引项吸天风。蟠家曲树底，甘以矢自终。不啖人间食，卓为汉士雄。故人扣我关，舒啸凭高峰。六夕烟霞里，浮云迷去踪。
送赵黄门奉使祭告辽楚二府得便归省
作者：湛若水
朝代：明

赤社诸藩亲帝裔，黄门兼使旧名流。明禋册祝龙飞载，至德馨香花萼楼。裾曳楚云湘水阔，赋成梁雪郢烟收。过庭不着莱衣舞，昼锦称觞未白头。
送邹司徒考绩之京
作者：湛若水
朝代：明

留都根本地，兵食夙告亏。闻有颜司徒，旋斡如神输。蔼蔼黄山公，画一守不违。后先协乃心，会计靡毫遗。月计一不足，岁计今几馀。秣马腾槽鸣，壮士歌以嬉。春光入报政，南风满征旗。幸承前席问，请进阜财诗。
送邹山人归锡山
作者：湛若水
朝代：明

山人手新编，造我新泉源。一语尽今古，微言入冥玄。何以为冥玄，心性维一圈。非隐亦非显，宇宙何超全。君今领略后，宇宙在乎手。万化与万事，敛之亦无有。有无常相通，一体靡先后。如彼天地然，高明与博厚。山人吾爱焉，为爱山之泉。源泉锡山下，蟹眼长涓涓。送子归山去，观泉无观澜。心性如自得，浩浩同渊渊。
送郑刘二生分教
作者：湛若水
朝代：明

两两青衿及我门，今朝各领一毡寒。临行分付虞廷意，敷教还应在敬宽。
送郑广文軏迁任郴州
作者：湛若水
朝代：明

唐时闻人郑广文，今时广文还郑君。他年郴岭烦相候，从我高登南岳云。
送郑汝高尹黟县
作者：湛若水
朝代：明

黟县县前江可怜，青山四塞上通天。长官公暇鸣琴坐，不管桃花满近阡。
送都宪高先生总督漕运
作者：湛若水
朝代：明

飞挽地僵仆，海运天翻波。圣皇制国计，全功在漕河。河水亦有竭，民力岂云多。榜卒晨告痡，及暮靡啸歌。妻孥终岁别，生死在网罗。去年千里赤，十室九蓬科。骨肉且相食，他人将若何。根蠹花不实，生理宁有他。君子秉明德，调剂使平和。干禄有恺悌，刚柔无僣差。如何民物遂，国祚同无涯。
送钟宗禹分教
作者：湛若水
朝代：明

两世传家诗礼在，周官三百属司徒。苏湖若道分斋小，五教还君在敬敷。
送长泰尹郑明府赴任便道归省诗
作者：湛若水
朝代：明

渊明令彭泽，百里去柴桑。心为醉秫田，折腰乡里郎。何如郑长泰，违家五日强。起居可迎养，甘旨得相将。况有好兄弟，孝友溢庭堂。由家达之政，一邑见循良。行行念赤子，竹马迎道旁。
送闵仪制旦考满入京
作者：湛若水
朝代：明

昔在春官年，礼义尚相先。堂属如一体，斯道共钻研。闵子于此时，执侍以周旋。自谗之昌矣，志士若委靡。日月递昃盈，天地互泰否。闵子于此时，自反能不惴。手持天官最，送子朝天去。感慨难重言，言亦不尽意。意马防风奔，子其慎御御。
送陈元白归省三首
作者：湛若水
朝代：明

西掖垣西小草堂，一星悬处几星霜。孤舟书剑趋庭日，记得斋居此坐忘。荆门共弄江门艇，我与荆门是路回。因子望云一惆怅，明年消息杏花开。此物须防与物迁，最怜光景易流连。游丝却是殊无赖，随逐狂风过别川。
送陈元白归省三首·其一
作者：湛若水
朝代：明

西掖垣西小草堂，一星悬处几星霜。孤舟书剑趋庭日，记得斋居此坐忘。
送陈元白归省三首·其三
作者：湛若水
朝代：明

此物须防与物迁，最怜光景易流连。游丝却是殊无赖，随逐狂风过别川。
送陈元白归省三首·其二
作者：湛若水
朝代：明

荆门共弄江门艇，我与荆门是路回。因子望云一惆怅，明年消息杏花开。
送陈天游京兆致政归浮丘
作者：湛若水
朝代：明

与君二纪前，看花逐年少。逢君二纪后，解组去京兆。君今如冥鹏，我如笼中鸟。岂不念俦侣，羁迹徒悄悄。六月奋图南，谁道南溟小。君若归浮丘，肯访樵云峤。
送陈太仆谢病还福建
作者：湛若水
朝代：明

暂辞太仆马，采药归武夷。武夷多异人，九曲或见之。若逢云谷老，为予重致辞。精一事久旷，千载空尔为。
送陈宜山廷尉奉召北上
作者：湛若水
朝代：明

多年不见宜山子，到我来时作别筵。三十星霜同榜日，四千风浪各方天。可堪插翅随凫翥，不尽挥弦送凤骞。北斗瞻依意何极，贯城应在五云边。
送陈汝晦分教万州
作者：湛若水
朝代：明

四海圣人同此天，莫教荒远等閒看。分将化雨南溟去，便是当年杏树坛。
送陈海山节推池州
作者：湛若水
朝代：明

坐进金台同太仆，掘符天遣下池州。我心欲托禺山月，送到中华最上头。
送陈静斋中丞致仁还泰和
作者：湛若水
朝代：明

螺川接南浦，岭雪通鸟道。送君归快阁，因思我来处。天道好乘除，有来孰不去。我若归西樵，访子洲之浒。
送陈静斋少宰考满
作者：湛若水
朝代：明

皇穹尚不宰，阴阳运时功。所以乾坤尊，六子代有终。蔼蔼贤少宰，庐山起高踪。昔为翰苑秀，于今代天工。词华照青阳，玉色倾群公。扬历遍台省，文武兼折冲。报政趍当宁，新春向和融。留都盛冠盖，出饯江之东。江花发文藻，江水鉴清容。行矣无迟迟，宵旰正重瞳。
送高司寇之京
作者：湛若水
朝代：明

日照江水涯，凄风爽鸠飞。严霜始消尽，正是好春时。满城送司寇，冠盖何陆离。登高云雾合，望断继以诗。
送黄小江佥宪进表毕还广州四首
作者：湛若水
朝代：明

弱龄尘外志，点也与为徒。微尚夙所敦，俛仰一纪馀。伤哉力不竞，沦落在泥涂。中夜起兴叹，揽衣步前除。咎己有馀裕，尤人尚忧虞。行年四十九，将与伯玉俱。知非在今始，言为知者摅。凤鸟旷世出，一鸣三千年。寥寥抱真士，韬光自委身。我慕牛医子，沈冥以不言。之子小江秀，翩翩五陵间。家学存令德，发愤追前贤。夙昔游文艺，于今溯真源。努力同爱日，日月如奔川。昔于阳明子，邂逅初见君。初见意气合，稍亲直谅闻。中途遭屯厄，彼此各风尘。处坎心以亨，委顺道固存。晤言惬心赏，盛德观日新。遇利若阻梗，逐义如转轮。逊志乃有获，过化惟存神。送子出崇文，崇文日照人。朔风卷长陌，登高临水滨。河梁一抗手，孤影随形分。形分瞩望眼，望绝继以音。所愿崇明德，酬此百年身。易简理斯得，超诣在忘言。溟鹏具大翼，九万待风骞。
送黄小江佥宪进表毕还广州四首·其一
作者：湛若水
朝代：明

弱龄尘外志，点也与为徒。微尚夙所敦，俛仰一纪馀。伤哉力不竞，沦落在泥涂。中夜起兴叹，揽衣步前除。咎己有馀裕，尤人尚忧虞。行年四十九，将与伯玉俱。知非在今始，言为知者摅。
送黄小江佥宪进表毕还广州四首·其三
作者：湛若水
朝代：明

昔于阳明子，邂逅初见君。初见意气合，稍亲直谅闻。中途遭屯厄，彼此各风尘。处坎心以亨，委顺道固存。晤言惬心赏，盛德观日新。遇利若阻梗，逐义如转轮。逊志乃有获，过化惟存神。
送黄小江佥宪进表毕还广州四首·其二
作者：湛若水
朝代：明

凤鸟旷世出，一鸣三千年。寥寥抱真士，韬光自委身。我慕牛医子，沈冥以不言。之子小江秀，翩翩五陵间。家学存令德，发愤追前贤。夙昔游文艺，于今溯真源。努力同爱日，日月如奔川。
送黄小江佥宪进表毕还广州四首·其四
作者：湛若水
朝代：明

送子出崇文，崇文日照人。朔风卷长陌，登高临水滨。河梁一抗手，孤影随形分。形分瞩望眼，望绝继以音。所愿崇明德，酬此百年身。易简理斯得，超诣在忘言。溟鹏具大翼，九万待风骞。
送黄左军迁任石阡知府
作者：湛若水
朝代：明

左军滇溟秀，剖符石阡守。云贵本同宾，如乡东西道。云山识旧面，回马知熟路。何况谙土俗，善政因俗好。君行毋谓遐，二方随左右。
送黄秀卿地官部运西边
作者：湛若水
朝代：明

木牛流马缘何事，会计元同一贯心。馈饷元功能画一，秋风揽辔一沉吟。
送黑翠峰参戎赴留都不觉发江湖廊庙之悃
作者：湛若水
朝代：明

黑公自名将，倾盖禺山坡。谈兵樽俎间，只手提天戈。适当喉舌地，国脉在运河。锁钥固荣卫，腹心赖调和。文武有吉甫，庙算帝心嘉。忠信挞秦楚，一心不在多。倭奴偏水战，出没淩苍波。短兵慎相接，长技我爪哇。丈人出奇计，攻守万无差。吾有进取策，并用夫如何。请调三土州，家兵强莫过。亲裹土粮来，无费我公家。功成酬以爵，否则削有加。乌艚绝港口，众兵如刈麻。二策须兼举，相与灭么么。钟鼓闻天地，晏眠嬉且歌。
送龚沙溪宪长迁湖广石辖歌
作者：湛若水
朝代：明

沙溪参藩今总宪，袖里龙泉金百炼。春生秋杀天何私，白日青天人共见。有脚阳春去复来，广人再睹春风面。帝念湖南为帝乡，右辖须得千夫良。简俾明公捧檄行，直从岭表趋岳阳。薇垣三日足甘雨，湖岳为尔生辉光。甘泉野老无拘束，脚底洞天三十六。神游衡岳四十年，祝融招手坐青玉。愿公无禁朱陵关，鹤驭来时春草绿。
途中寄督学蒋道林与留山居罗覃宋诸子
作者：湛若水
朝代：明

内顾传声与道林，留居诸子快登临。此中真境无穷在，一洞无如一洞深。
道过南康乡人陈衮世寓于此持大字乞言捉笔答之
作者：湛若水
朝代：明

人情博爱殊乡人，烱烱双眸大笔神。收拾精神还性学，老怀能不为君欣。
遗庵任丘张君寿七十太史李宗易令岳也恳予作寿诗二十韵
作者：湛若水
朝代：明

丈人河上秀，蓟子朔方英。素履终全节，金天独孕精。留侯无事汉，仲蔚不居城。入粟都随例，褒官自当荣。寿筵开赤县，真箓授神京。福地通玄极，神仙接岛瀛。东床分玉液，北斗下金茎。燮理存交酢，调和付太烹。挥杯邀玉兔，举手揖长庚。月底排鸾驭，云中听凤笙。过从皆抱朴，招引或篯铿。蔼蔼闻歌至，翩翩倒屣迎。各酣真率酒，共进太和羹。自有延年诀，谁称介福觥。诸郎传世德，别驾振家声。何日延三老，如公亦五更。由来知玉润，应不愧冰清。上寿元平格，遗安乃利贞。至仁须永命，无事即长生。缕舞纷仙乐，清谣尽胜名。
邑城西郭巷下街屋一间切近汤子新之因卖与之诗以代券
作者：湛若水
朝代：明

比邻西郭一鸡飞，小栋明诚十步违。卖与汤郎知有意，藩篱通了即书帏。
邵武画士方烨为予作真，予不自知其肖否？若作从游诸生以及厮役，无不曲肖
作者：湛若水
朝代：明

尔能画我形，能不画我影？形影既能画，盍画心神境？心境高同天，心境大同地。能画天地心，万物可能备。
郁林守邝和仲乃元博宪副之犹子而吾友松溪程学士之徒也谬称予为师祖持松溪赠良守诗访天关予喜其贤而赓之云
作者：湛若水
朝代：明

金台金陵两都花，曾共松溪玩月华。郁林贤守开诗卷，三世斯文共一家。
郴江口见江岸野生芙蓉
作者：湛若水
朝代：明

江岸芙蓉如盛妆，花光为色叶为裳。不妨远地无人采，独自临风弄晚芳。
酌惠泉二首
作者：湛若水
朝代：明

天一元生我，来看第二泉。平生观海意，此际更渊渊。我屋甘泉洞，泉甘亦自同。独怜生海外，题品未曾逢。
酌惠泉二首·其一
作者：湛若水
朝代：明

天一元生我，来看第二泉。平生观海意，此际更渊渊。
酌惠泉二首·其二
作者：湛若水
朝代：明

我屋甘泉洞，泉甘亦自同。独怜生海外，题品未曾逢。
酬姜仁夫用阳明韵见赠兼怀阳明四首
作者：湛若水
朝代：明

榜夫晨理棹，行人难久留。悲管三四动，注目临溪楼。昨为饮会地，一旦如三秋。流光逝不停，一去永不收。幽兰发汀渚，灵芝秀崇丘。因风遗远馥，聊以消我忧。我忧难且陈，具陈忧愈长。寸心托短札，道远不可将。隆思盈怀闼，浩浩谁能量。上士厌糠籺，狗马饫高粱。芝兰翳草莽，荆杞生高堂。高堂今宴会，明日就泥途。保命欲骞举，忘身在网虞。涉江防滟滪，即陆愁崎岖。嗟予将安之，平地成险阻。险阻思安土，乐天安可忘。念彼同怀子，暌别令心伤。天地尚回转，日月会有常。咫尺乃千里，何况道路长。滁云耿悬榻，婺雨暗山房。摩挲旧题句，中夜梦连床。
酬姜仁夫用阳明韵见赠兼怀阳明四首·其一
作者：湛若水
朝代：明

榜夫晨理棹，行人难久留。悲管三四动，注目临溪楼。昨为饮会地，一旦如三秋。流光逝不停，一去永不收。幽兰发汀渚，灵芝秀崇丘。因风遗远馥，聊以消我忧。
酬姜仁夫用阳明韵见赠兼怀阳明四首·其三
作者：湛若水
朝代：明

高堂今宴会，明日就泥途。保命欲骞举，忘身在网虞。涉江防滟滪，即陆愁崎岖。嗟予将安之，平地成险阻。
酬姜仁夫用阳明韵见赠兼怀阳明四首·其二
作者：湛若水
朝代：明

我忧难且陈，具陈忧愈长。寸心托短札，道远不可将。隆思盈怀闼，浩浩谁能量。上士厌糠籺，狗马饫高粱。芝兰翳草莽，荆杞生高堂。
酬姜仁夫用阳明韵见赠兼怀阳明四首·其四
作者：湛若水
朝代：明

险阻思安土，乐天安可忘。念彼同怀子，暌别令心伤。天地尚回转，日月会有常。咫尺乃千里，何况道路长。滁云耿悬榻，婺雨暗山房。摩挲旧题句，中夜梦连床。
酬方吏部石泉与烟霞同板筑
作者：湛若水
朝代：明

石泉在樵东，烟霞在樵西。同家宇宙内，况复同藩篱。若欲散沈郁，登高以眺遐。方子于斯时，不弃来烟霞。若欲翕发散，入谷听潺湲。湛子于斯时，不厌过石泉。春暮方发育，石泉颇幽独。万水与千山，烟霞堪寓目。秋冬美朝暾，烟霞颇高寒。晞发与炙背，石泉宜借眠。绕泉为盘阻，谁复争子所。伏虎与盘龙，呵禁乎不可。诸子游大科，亦须从大路。有或非吾徒，攻之以石鼓。
酬赵丹山地官扣门作寿诗韵
作者：湛若水
朝代：明

七十二春日过云，飞云西云忆共欢。自兹兹念长存存，红尘坐入无穷门。寿崖洪崖倾尔尊，宇宙一气同氤氲。吾今忘却寿者身，南山顶上无嶙峋。
醒老亭诗
作者：湛若水
朝代：明
体裁：古风

谁能名醒老，阳明独名之。醒老何以名，举世醉如泥。大醉天地昏，小醉丧威仪。安得独醒者，哺糟啜其醨。一醒撤人机，再醒撤天机。天人既已撤，天地同无为。天岂去此哉，先训有家遗。种秫不种林，秫解忘忧时。
醒老亭诗
作者：湛若水
朝代：明

谁能名醒老？阳明独名之。醒老何以名？举世醉如泥。大醉天地昏，小醉丧威仪。安得独醒者？哺糟啜其醨。一醒撤人机，再醒撤天机。天人既已撤，天地同无为。天岂去此哉？先训有家遗。种秫不种林，秫解忘忧时。
采石
作者：湛若水
朝代：明

谪仙捉月骑鲸去，胜迹空馀采石楼。登楼望月月不见，老拳搥碎此楼休。
重游南岳登飞来有怀
作者：湛若水
朝代：明

衡山入梦扶床起，拂袖飘然出大荒。老爱江山得閒散，幸逢尧舜垂衣裳。长江倒注留人意，峡水深情涤客肠。抚玩纱笼题壁句，倚云南望思茫茫。
重游南岳至韶州清平市作六言
作者：湛若水
朝代：明

岳游昔在甲辰，郡下交流粼粼。拉伴重游过此，顾影犹然旧人。
重游牛首山宵行呈同游冼司空罗江
作者：湛若水
朝代：明

宵征林路黑，七圣亦迷踪。仆夫随老马，即与吾知同。大智沛闻见，可以达天聪。以兹登名山，步步超无穷。旧游与新游，十载如梦中。自得新景好，安知旧迹空。
重送何生良夫还桂阳
作者：湛若水
朝代：明

千里出求仁，足迹弥三广。归来无一事，宝在灵台上。
重阳携酒同洪侍御觉山诸生方持素何宗远钟叔辉郑孔新周明几谢振卿周昌逵方毅中登高大科峰见日台翻王摩诘韵以广方洪归念
作者：湛若水
朝代：明

大节登高大科顶，大家兄弟大家亲。三杯宙宇醄然后，不记异乡何处人。
重阳日同骆君举登朱陵洞最高处题名
作者：湛若水
朝代：明

方头路滑不可度，我来跨鹤御天风。喷泉九月飞□冷，举袖擎天晓日红。
金坛二尹李潜崖九皋黄门迓予沈渎同登茅山作二绝奉览兼示同游诸生
作者：湛若水
朝代：明

沈渎桥边逢故人，酒船邀我无何滨。从前欲说风涛事，风涛风涛难重陈。风涛风涛难重陈，挥杯只合与论文。若为七子忘诗赋，倚杖茅山共看云。
金坛二尹李潜崖九皋黄门迓予沈渎同登茅山作二绝奉览兼示同游诸生·其一
作者：湛若水
朝代：明

沈渎桥边逢故人，酒船邀我无何滨。从前欲说风涛事，风涛风涛难重陈。
金坛二尹李潜崖九皋黄门迓予沈渎同登茅山作二绝奉览兼示同游诸生·其二
作者：湛若水
朝代：明

风涛风涛难重陈，挥杯只合与论文。若为七子忘诗赋，倚杖茅山共看云。
金坛二尹李潜崖九皋黄门迓予沈渎同登茅山作二绝奉览兼示同游诸生先期史恭甫来同游茅山家人已迎至镇江矣月十二日也意其连夜归报速来予已到山二日至望之暮犹未至岂为泥雨所阻欤或赈饥之务未暇欤未可知也因作二诗唁之·其一
作者：湛若水
朝代：明
体裁：七言绝句

恭甫铨曹期不来，兴高迹滞令人猜。鸣鞭走马通宁报，捷径冲泥冒雨回。
金陵八咏
作者：湛若水
朝代：明

颇忆南观牛首山，献花天女佩珊珊。上方闻钟只欲到，返照入林犹未还。观音岩高临大流，杨子江深多睡虬。怪景千千如怵目，行人往往欲停舟。杉云窈窕作深洞，灵谷人传谷有灵。移带飞泉佛力大，可能说法鬼神听。白下一台留雨花，天花吹散万人家。长江不洗台城恨，纵有清修亦乱华。我昔与客登东山，谢墩王墩荒草间。无端更说争墩事，新法如何得解颜。清人爱杀梅花水，水弄梅花清杀人。我有清诗传不尽，更凭雪月写精神。清凉清凉吾爱之，直欲结托清心脾。救火事忙胜执热，兰膏自焚谁自悲。蒋山鸡埠跨城隅，双瞰成均汇后湖。忠节卞公同庙食，昭明文艺亦知无。
金陵八咏·其一
作者：湛若水
朝代：明

颇忆南观牛首山，献花天女佩珊珊。上方闻钟只欲到，返照入林犹未还。
金陵八咏·其七
作者：湛若水
朝代：明

清凉清凉吾爱之，直欲结托清心脾。救火事忙胜执热，兰膏自焚谁自悲。
金陵八咏·其三
作者：湛若水
朝代：明

杉云窈窕作深洞，灵谷人传谷有灵。移带飞泉佛力大，可能说法鬼神听。
金陵八咏·其二
作者：湛若水
朝代：明

观音岩高临大流，杨子江深多睡虬。怪景千千如怵目，行人往往欲停舟。
金陵八咏·其五
作者：湛若水
朝代：明

我昔与客登东山，谢墩王墩荒草间。无端更说争墩事，新法如何得解颜。
金陵八咏·其八
作者：湛若水
朝代：明

蒋山鸡埠跨城隅，双瞰成均汇后湖。忠节卞公同庙食，昭明文艺亦知无。
金陵八咏·其六
作者：湛若水
朝代：明

清人爱杀梅花水，水弄梅花清杀人。我有清诗传不尽，更凭雪月写精神。
金陵八咏·其四
作者：湛若水
朝代：明

白下一台留雨花，天花吹散万人家。长江不洗台城恨，纵有清修亦乱华。
金陵后八咏
作者：湛若水
朝代：明

王气金陵定有无，瓜分鼎分皆霸图。普天全付高皇烈，无论南都与北都。高皇不北意何如，文祖燕都控虏胡。高倚天山施裂决，风雷迅急百蛮呼。万水朝宗来海门，居然仰受万方尊。除凶刷耻今皇祖，未许唐宗谩拟伦。冶城山下朝天宫，万岁巍然殿顶中。不以朝天南受贺，南宫西面义何从。三山山外青天外，合作无穷如是观。道人独立无穷外，但见乾坤小一丸。天堑长江城石头，偏安誇羡未能休。太行为郭中原北，天险黄河到海流。钟山爱我如居静，我爱钟山似展眉。相爱也堪相信得，不应移我勒铭诗。冶城山西谒卞公，三匝三叹意何穷。若得如公百数辈，叛卒何忧乎大同。
金陵后八咏·其一
作者：湛若水
朝代：明

王气金陵定有无，瓜分鼎分皆霸图。普天全付高皇烈，无论南都与北都。
金陵后八咏·其七
作者：湛若水
朝代：明

钟山爱我如居静，我爱钟山似展眉。相爱也堪相信得，不应移我勒铭诗。
金陵后八咏·其三
作者：湛若水
朝代：明

万水朝宗来海门，居然仰受万方尊。除凶刷耻今皇祖，未许唐宗谩拟伦。
金陵后八咏·其二
作者：湛若水
朝代：明

高皇不北意何如，文祖燕都控虏胡。高倚天山施裂决，风雷迅急百蛮呼。
金陵后八咏·其五
作者：湛若水
朝代：明

三山山外青天外，合作无穷如是观。道人独立无穷外，但见乾坤小一丸。
金陵后八咏·其八
作者：湛若水
朝代：明

冶城山西谒卞公，三匝三叹意何穷。若得如公百数辈，叛卒何忧乎大同。
金陵后八咏·其六
作者：湛若水
朝代：明

天堑长江城石头，偏安誇羡未能休。太行为郭中原北，天险黄河到海流。
金陵后八咏·其四
作者：湛若水
朝代：明

冶城山下朝天宫，万岁巍然殿顶中。不以朝天南受贺，南宫西面义何从。
钟石诗
作者：湛若水
朝代：明
体裁：古风

钟石似钟石，实心历霜星。鸿钧太古色，直截幽人贞。幽贞之所庐，钟立四无欹。怀玉为之纽，玉流为之椎。君子曷似之，实以比其德。特立砺坚操，磨磷终不易。至乐若无声，一鸣天下惊。小大随所扣，宰公在司成。万石之洪钟，维以警聩聋。夜半攒眉起，昊天日升中。
钟石诗
作者：湛若水
朝代：明

钟石似钟石，实心历霜星。鸿钧太古色，直截幽人贞。幽贞之所庐，钟立四无欹。怀玉为之纽，玉流为之椎。君子曷似之？实以比其德。特立砺坚操，磨磷终不易。至乐若无声，一鸣天下惊。小大随所扣，宰公在司成。万石之洪钟，维以警聩聋。夜半攒眉起，昊天日升中。
钱塘观潮
作者：湛若水
朝代：明

乘月步层台，独立倚长塔。逍遥望东海，天地归吐纳。夜潮殷如雷，涛头雪山立。病骨怯虚寒，四月欺缊纳。
钱绪山秋官同诸友骆君举邓天德郭以平黄如礼黄如道钟体嘉来访甘泉三日告归予方登飞云遂与分袂诗以送之
作者：湛若水
朝代：明

四千里路携诸友，三日甘泉共一门。岁晚独怜归草草，飞云月下未同论。
铜陵
作者：湛若水
朝代：明

铜岭峰头驾铁船，望中神爽一飘然。少间复作千年慨，慨底如吾济巨川。
长江杂咏十一首 其一 大胜关
作者：湛若水
朝代：明

驻桨燃灯大胜关，此关人道是天关。胜心已化江流远，超出人间第一关。
长江杂咏十一首 其三 化城寺
作者：湛若水
朝代：明

山绕如城是化城，城中佛子但知耕。高低心地田塍在，未许町畦起妄争。
长江杂咏十一首 其九 姑山
作者：湛若水
朝代：明

时人唤尔小姑山，吾作中流砥柱看。何物女儿能此健，山头只欠丈夫冠。
长江杂咏十一首 其二 将入九华
作者：湛若水
朝代：明

九山翠色入云齐，一角青天为尔低。即欲拨云问天路，云深天路恐无蹊。
长江杂咏十一首 其五 无相寺心期亭
作者：湛若水
朝代：明

无相心期期亦无，此心直与天为徒。从前欲问天何似，无相参前即是吾。
长江杂咏十一首 其八 从石太守熊同府饮大观亭
作者：湛若水
朝代：明

快目明眸坐大观，我观大块目无全。有时化作鸿毛洒，又化鸿蒙未判前。
长江杂咏十一首 其十一 彭泽谒靖节先生祠
作者：湛若水
朝代：明

彭泽如何是屈身，折腰不为督邮人。区区刘宋皆邮吏，松雪茆庐恨未论。
长江杂咏十一首 其四 访阳明书院
作者：湛若水
朝代：明

不见高人新建公，旧游脚迹己成空。当时吟弄人何在，明月清风只自同。
长江杂咏十一首·其七
作者：湛若水
朝代：明

湛然坐到廓然时，不着纤毫看一丝。谁今未识虚明体，更拜延平一问之。
长江杂咏十一首·其六
作者：湛若水
朝代：明

失心失路可哀人，忽悟翻哀在自身。痛痒自身自知得，何如鸡犬又乡邻。
长江杂咏十一首·其十
作者：湛若水
朝代：明

人道先生是逸民，不知二姓即无君。当时若作杨朱学，彭泽如何来屈身。
长江杂咏十一首·大胜关
作者：湛若水
朝代：明

驻桨燃灯大胜关，此关人道是天关。胜心已化江流远，超出人间第一关。九山翠色入云齐，一角青天为尔低。即欲拨云问天路，云深天路恐无蹊。山绕如城是化城，城中佛子但知耕。高低心地田塍在，未许町畦起妄争。不见高人新建公，旧游脚迹己成空。当时吟弄人何在，明月清风只自同。无相心期期亦无，此心直与天为徒。从前欲问天何似，无相参前即是吾。失心失路可哀人，忽悟翻哀在自身。痛痒自身自知得，何如鸡犬又乡邻。湛然坐到廓然时，不着纤毫看一丝。谁今未识虚明体，更拜延平一问之。快目明眸坐大观，我观大块目无全。有时化作鸿毛洒，又化鸿蒙未判前。时人唤尔小姑山，吾作中流砥柱看。何物女儿能此健，山头只欠丈夫冠。人道先生是逸民，不知二姓即无君。当时若作杨朱学，彭泽如何来屈身。彭泽如何是屈身，折腰不为督邮人。区区刘宋皆邮吏，松雪茆庐恨未论。
问庵佥宪马君宗孔求题圃中楼亭及八景，共十绝 其七 黄彭对峙
作者：湛若水
朝代：明

黄彭骨已蜕，何年遗两山？我寿年龄外，后地与先天。
问庵佥宪马君宗孔求题圃中楼亭及八景，共十绝 其三 房云捧抛
作者：湛若水
朝代：明

东山云起时，捧日共熙熙。照见子房心，微尔汉皆非。
问庵佥宪马君宗孔求题圃中楼亭及八景，共十绝 其三 房云捧抛
作者：湛若水
朝代：明

东山云起时，捧日共熙熙。照见子房心，微尔汉皆非。楚王久泯灭，楚山月长来。月曾照楚王，楚王安在哉？南山凤鸟地，何时更来仪？凤去独留山，山光楼得之。黄彭骨已蜕，何年遗两山？我寿年龄外，后地与先天。楼上望桑梓，依然见旧居。广居君认得，何处是吾庐？亲在松楸下，松楸暮霭中。望亲存著外，松霭化为空。
问庵佥宪马君宗孔求题圃中楼亭及八景，共十绝 其九 桑梓晴辉
作者：湛若水
朝代：明

楼上望桑梓，依然见旧居。广居君认得，何处是吾庐？
问庵佥宪马君宗孔求题圃中楼亭及八景，共十绝 其五 南山献瑞
作者：湛若水
朝代：明

南山凤鸟地，何时更来仪？凤去独留山，山光楼得之。
问庵佥宪马君宗孔求题圃中楼亭及八景，共十绝 其十 松楸暮霭
作者：湛若水
朝代：明

亲在松楸下，松楸暮霭中。望亲存著外，松霭化为空。
问庵佥宪马君宗孔求题圃中楼亭及八景，共十绝 其四 楚月生明
作者：湛若水
朝代：明

楚王久泯灭，楚山月长来。月曾照楚王，楚王安在哉？
问庵佥宪马君宗孔求题圃中楼亭四首 其一 宗德楼
作者：湛若水
朝代：明

天德本自崇，为人自卑之。倚楼会先后，便是死生机。
问庵佥宪马君宗孔求题圃中楼亭四首 其三 北斗调元
作者：湛若水
朝代：明

宝瓶应北斗，北斗不酌酒。若酌入瓶中，可以献万寿。
问庵佥宪马君宗孔求题圃中楼亭四首 其二 悠然亭
作者：湛若水
朝代：明

亭子悠然好，况当崇德前。悠然真境得，何必见南山。
问庵佥宪马君宗孔求题圃中楼亭四首 其四 河泗环流
作者：湛若水
朝代：明

河泗争流处，水流心不流。自流他自止，吾与止流休。
问庵佥宪马君宗孔求题圃中楼亭四首·宗德楼
作者：湛若水
朝代：明

天德本自崇，为人自卑之。倚楼会先后，便是死生机。亭子悠然好，况当崇德前。悠然真境得，何必见南山。宝瓶应北斗，北斗不酌酒。若酌入瓶中，可以献万寿。河泗争流处，水流心不流。自流他自止，吾与止流休。
闰二月二十日于林介立纳言宅会顺限韵
作者：湛若水
朝代：明

无曰四方尚多虞，乃尚可以同欢娱。对酒忽闻骄卒破，放歌暂觉客愁无。人事好乖天不语，花枝劝饮鸟提壶。醉来独发无穷笑，笑杀狂生浪哭途。
闻别驾洪子成擒首贼四名贺以小诗
作者：湛若水
朝代：明

洪生胸中有兵甲，陷伏无妨寡敌多。因已收功擒首贼，老夫长啸也高歌。
闻同志诸贤有欲赴观北戒坛者讶之作韵语
作者：湛若水
朝代：明

重耳无我之所有，我有重耳之所无。吾道自足何旁求，逼北赴戒是吾忧，公欲渡湖毋渡湖。
闻大巡王白厓巡历新会以西尽得人心追□春间饥民之变赖公筹策以定今秋又旱矣人心惶惶怀之小诗奉寄
作者：湛若水
朝代：明

去时饥莩变危机，拨乱微公人尽非。巡历以西东土怨，悲歌云汉望公归。
闻陈黎梁六君罗浮舟中为海盗所惊而归作诗嘲之且定重游之期
作者：湛若水
朝代：明

虎溪闻虎声，三笑震天地。六逸逢恶少，回车有何事。劫去罗浮峰，四百三十二。问我重游期，明年正月是。
闻雁二绝
作者：湛若水
朝代：明

？？北塞雁，肃肃向南飞。阳气日南矣，尔知人未知。年年阳气复，是尔北归期。王孙春草绿，尔归归不归。
闻雁二绝·其一
作者：湛若水
朝代：明

？？北塞雁，肃肃向南飞。阳气日南矣，尔知人未知。
闻雁二绝·其一
作者：湛若水
朝代：明
体裁：五言绝句

��北塞雁，肃肃向南飞。阳气日南矣，尔知人未知。
闻雁二绝·其二
作者：湛若水
朝代：明

年年阳气复，是尔北归期。王孙春草绿，尔归归不归。
阅顾新山司徒考绩卷歌
作者：湛若水
朝代：明

群公赠公上考功，我来后公颂公功。赠公颂公似不异，彼功此功元不同。会计勤劳国计外，爱公真朴回浇风。近来士风愁倒澜，谁立砥柱中流中。安得如公千万辈，遍化天下为淳庞。
阳峰
作者：湛若水
朝代：明

吾爱阳峰子，因之询阳峰。阳峰何面目，无乃阳峰同。壁立几万仞，路盘几百重。秀色入天青，峭削金芙蓉。匪但爱秀色，阳德当正中。中山时出云，沛雨瀰西东。风云一相遇，变化不可穷。神速在呼吸，调变希神功。
阳明赠方吏部归樵四首金山出示次韵
作者：湛若水
朝代：明

西樵绝壁迥无依，云锁千峰鸟道微。居士往来谁是伴，翳门关外一僧归。太虚万事片云浮，若有神明与道谋。请君更看羲皇上，曾有元初一画不。一念正时便是惺，要知念处也无情。无情知见真知见，到了参前即性灵。曾许西樵作主人，卜居云外与天邻。上山正在江门路，来往寻常不问津。
阳明赠方吏部归樵四首金山出示次韵·其一
作者：湛若水
朝代：明

西樵绝壁迥无依，云锁千峰鸟道微。居士往来谁是伴，翳门关外一僧归。
阳明赠方吏部归樵四首金山出示次韵·其三
作者：湛若水
朝代：明

一念正时便是惺，要知念处也无情。无情知见真知见，到了参前即性灵。
阳明赠方吏部归樵四首金山出示次韵·其二
作者：湛若水
朝代：明

太虚万事片云浮，若有神明与道谋。请君更看羲皇上，曾有元初一画不。
阳明赠方吏部归樵四首金山出示次韵·其四
作者：湛若水
朝代：明

曾许西樵作主人，卜居云外与天邻。上山正在江门路，来往寻常不问津。
阻风宿峡中
作者：湛若水
朝代：明

波心怪石波涛生，万斛之舟不敢行。系舟寂寂惊风怒，伏枕漫漫听雨声。
附渡北行夜阻风山旗坑寄怀陈睡乡马怀瑞诸同宴
作者：湛若水
朝代：明

旦从故人宴，洒落坐高轩。一为风水别，中阻荒洲壖。起视迷四野，相忆夜漫漫。青蝇附马尾，利钝故随人。贞女托所天，忧乐由夫君。总为物所误，中立无缠牵。缠牵累千里，万事理固然。因兹悟至道，与君同勉旃。
陈中舍使事毕将便还姑苏托兴赋此赠之
作者：湛若水
朝代：明

倾盖逢中舍，停杯问洞庭。扁舟逐海月，几日到沧溟。僩尔乘槎使，邦人负弩迎。早闻侍书召，夜梦笔花生。
陈琴溪司成于凭虚阁修会得绳字
作者：湛若水
朝代：明

主人如酒清，未对心先澄。酒似主人意，不尽来如绳。清宴依兰若，回席近前楹。江山献佳丽，乐极悄怀生。六朝豪俊地，风花忽飘零。维彼长江水，滔滔去不停。
陈石亭以旧作见示次和灵谷一篇
作者：湛若水
朝代：明

灵谷寺前树，参天几十寻。阅人万遍过，怀古一何深。佛日照群动，慈云送远阴。因思天下叹，中夜想森森。
除夕
作者：湛若水
朝代：明

身经六十八除夕，除去为劳天亦深。还有病根除未去，膏肓泉石更婴心。
除夕
作者：湛若水
朝代：明

阴阳无停机，天道常流转。除夕依辰至，岁月忽已晚。感节念年非，令人发悲惋。少壮多志气，白发已乱短。行年逾不惑，知命途尚远。誓当师继日，畏此流光遄。
除夕再叠喜雪韵奉酬边光禄邓司训
作者：湛若水
朝代：明

得雪啸歌异晓昏，千家茅屋尽温温。且将稔岁占三●，会见全功收一原。位育共瞻今圣主，直清犹愧此●存。引年未遂归山计，那有涓埃报主恩。
陪祭皇陵有述
作者：湛若水
朝代：明

下马东陵道，北风漫浩浩。举手拂尘翳，超然见穹昊。极目望泱茫，王气郁苍苍。地高逼象纬，彩云浮建章。群后圣以神，穆穆格明禋。虎豹开九关，六龙驭众真。衣冠翕然会，小臣亦骏奔。皇图愿永固，天寿同无垠。
陪诸公瀛洲胜会
作者：湛若水
朝代：明

广宴开钟阜，群彦集瀛洲。新晴美朝晖，重阴豁然收。主人爱敬客，感格天与谋。八榻依云列，眇予岂其俦。因思竹林会，当时亦何修。醉心以明德，岂伊杯酒酬。吾慕朱修撰，持敬终不破。千载仰其人，庶以警予情。蔼蔼玉峰子，云间一硕果。大华谢雕镌，至性本无作。桃李自成蹊，此言可喻大。默默太宰公，恭敬倾四座。清献本狷介，琴鹤适相随。峻洁殊绝俗，家风君独追。昔予与宗伯，内馆日徘徊。因兹契衷素，卓然出风埃。何其廿载下，共把金陵杯。杯到莫停手，有诏行当回。翩翩李供奉，世号谪仙人。帝赍锦绣襟，笔下如有神。明公泰山秀，鼎甲自宸遴。不薄南国游，渺渺江东云。玉堂忝嘉会，律转物华新。再枉琼瑶篇，涤我胸中尘。太常抱荆璞，肮脏尝遗荣。拜诏感明主，买舟扬越行。虚疑是何逊，吟笑春风生。寄怀托秋奕，远心在沉溟。清修我所师，维以咏周行。今夕同嘉宴，欲子子心明。当时李郭舟，望者如登仙。君家在瀛洲，君知然不然。我本南溟客，家住增城巅。凡骨久未蜕，阴功六十年。感子琼浆酌，报以金石言。神理各保爱，逝水趋东川。三吴多秀士，藉藉皆贤豪。元方与季方，雅获一臂交。昔联翰苑辔，今共璧水游。季冬木叶脱，已见新萌抽。群公修胜会，德言亦交酬。敬赋无衣篇，誓与子同仇。
陪诸公瀛洲胜会 其七 呈陈琴溪少司成
作者：湛若水
朝代：明

三吴多秀士，藉藉皆贤豪。元方与季方，雅获一臂交。昔联翰苑辔，今共璧水游。季冬木叶脱，已见新萌抽。群公修胜会，德言亦交酬。敬赋无衣篇，誓与子同仇。
陪诸公瀛洲胜会 其三 呈赵类庵少宗伯
作者：湛若水
朝代：明

清献本狷介，琴鹤适相随。峻洁殊绝俗，家风君独追。昔予与宗伯，内馆日徘徊。因兹契衷素，卓然出风埃。何其廿载下，共把金陵杯。杯到莫停手，有诏行当回。
陪诸公瀛洲胜会 其二 呈朱玉峰冢宰
作者：湛若水
朝代：明

吾慕朱修撰，持敬终不破。千载仰其人，庶以警予情。蔼蔼玉峰子，云间一硕果。大华谢雕镌，至性本无作。桃李自成蹊，此言可喻大。默默太宰公，恭敬倾四座。
陪诸公瀛洲胜会 其五 呈何柏斋太常
作者：湛若水
朝代：明

太常抱荆璞，肮脏尝遗荣。拜诏感明主，买舟扬越行。虚疑是何逊，吟笑春风生。寄怀托秋奕，远心在沉溟。清修我所师，维以咏周行。今夕同嘉宴，欲子子心明。
陪诸公瀛洲胜会 其六 呈郭杏东翰长
作者：湛若水
朝代：明

当时李郭舟，望者如登仙。君家在瀛洲，君知然不然。我本南溟客，家住增城巅。凡骨久未蜕，阴功六十年。感子琼浆酌，报以金石言。神理各保爱，逝水趋东川。
陪诸公瀛洲胜会 其四 呈李蒲汀少宰
作者：湛若水
朝代：明

翩翩李供奉，世号谪仙人。帝赍锦绣襟，笔下如有神。明公泰山秀，鼎甲自宸遴。不薄南国游，渺渺江东云。玉堂忝嘉会，律转物华新。再枉琼瑶篇，涤我胸中尘。
陪诸公瀛洲胜会·其一
作者：湛若水
朝代：明

广宴开钟阜，群彦集瀛洲。新晴美朝晖，重阴豁然收。主人爱敬客，感格天与谋。八榻依云列，眇予岂其俦。因思竹林会，当时亦何修。醉心以明德，岂伊杯酒酬。
陪陈睡乡如先墓致祭
作者：湛若水
朝代：明

晓雨净炎氛，疏云霭朝阳。与子誓言迈，肩舆鸣相将。山花向人笑，好鸟翱还翔。景物虽可乐，悲怀翻感伤。引望埋玉处，白云起荷塘。墓草忽已青，岁序易炎凉。感君絮酒意，中心讵能忘。
隐居西樵三日吟二首
作者：湛若水
朝代：明

三日长扃天路关，朱明朱陵只尺间。坐破云烟皆我闼，不知何处是吾山。三日一开天路关，烟霞云谷非人间。两洞风光相表里，两生一老万重山。
隐居西樵三日吟二首·其一
作者：湛若水
朝代：明

三日长扃天路关，朱明朱陵只尺间。坐破云烟皆我闼，不知何处是吾山。
隐居西樵三日吟二首·其二
作者：湛若水
朝代：明

三日一开天路关，烟霞云谷非人间。两洞风光相表里，两生一老万重山。
雨中坐楼上书所见
作者：湛若水
朝代：明

浊酒不得意，新诗空自酬。冥冥翳白日，郁郁坐穷愁。飞鸟冲风堕，归云被雨留。小舟还数点，寂寞在荒洲。
雨中赴杨鸥溪饮清凉山题石壁
作者：湛若水
朝代：明

清凉如我心，洒落双眸豁。地高人寰表，天阔诸峰落。抚境兴已高，何必求庐霍。暮雨韬天光，朝旭开云幕。而我以一观，何用不寥廓。对之已忘言，得意本无作。
雨登茅山上宫遂宿道院二首
作者：湛若水
朝代：明

云塞前无路，徐行乃有通。不知转忽间，脚踏最高峰。我衣湿寒云，我袖飘天风。三茅皆失色，万象归玄同。玄同夫何如，吾以观无穷。望山山可怜，到山已忘山。问我到山意，此意亦忘言。忘言是忘我，安知山为大。山上不属山，空中一鸟过。
雨登茅山上宫遂宿道院二首·其一
作者：湛若水
朝代：明

云塞前无路，徐行乃有通。不知转忽间，脚踏最高峰。我衣湿寒云，我袖飘天风。三茅皆失色，万象归玄同。玄同夫何如，吾以观无穷。
雨登茅山上宫遂宿道院二首·其二
作者：湛若水
朝代：明

望山山可怜，到山已忘山。问我到山意，此意亦忘言。忘言是忘我，安知山为大。山上不属山，空中一鸟过。
韵次元默夜在楼下时将游罗浮
作者：湛若水
朝代：明

天高海阔片帆孤，好与青山作画图。闭户经冬愁阒寂，逢君满意说江湖。飞云割得如堪共，白鹤招来不受呼。百尺崖头看进步，乾坤此事属吾徒。
韶州清溪潮水山有泉甚灵黄生经府绣送予为行窝豹谷陈太守为之立石坊增置亭宇选南华僧如昌拨田住守如昌来见予天关诗以赠之用濂溪罗浮韵
作者：湛若水
朝代：明

潮水泉头如上人，灵泉洞里水云身。如昌悟得泉来处，便是元来面目真。
顾箬溪同年书来年老起抚滇南贺之
作者：湛若水
朝代：明

箬溪何讵非渭溪，年老还遭后载归。祇应传与丹书训，七日斋心天所为。
题万竹台
作者：湛若水
朝代：明

九龙樵三昧，竹台在九曲。岩与台近隣，相看爱无俗。根根一根同，曷以多为喜。此君正耻独，绕台是君子。
题三石
作者：湛若水
朝代：明

仰观有三光，俯察有三石。谁能参两间，许尔齐三极。三极本同原，是名为一体。世惟精一者，可以与于此。在天则成象，在地则成形。无违大父母，子道自完成。
题三郡政略
作者：湛若水
朝代：明

再读刘琨传，南邻太史稽。甘棠有遗爱，别驾是名騠。官协三刀梦，桥留十字题。邦人须考德，更请问松溪。
题东湖书院
作者：湛若水
朝代：明

中丞谢司空，书院开湖渚。静观山下泉，因知水来处。湛然涵太虚，馀波欲东注。湖光入帘明，照见先生语。逝者其如斯，自然本无作。一画起于无，六经皆我注。自以我自观，自感还我悟。寄语湖外人，湖源尔当溯。
题两峰书屋诗
作者：湛若水
朝代：明

两峰在何处，缥渺罗浮东。鸡鸣海日动，隐映扶桑丛。中有读书屋，悬崖挂苍穹。天鉴开龟湖，湖月照九龙。何以爱两峰，万物一体中。居两以观一，两峰一峰同。反观万卷破，一念入无穷。
题何宗远铁崖别号
作者：湛若水
朝代：明

宗远肝肠浑是铁，惟应同住铁江涯。世人反眼不相识，廿载樵西共煮霞。
题克斋为王奉常炜
作者：湛若水
朝代：明
体裁：古风

奉常有清卿，斋居名曰克。顾名以思义，思之吾未得。得非孔颜徒，为仁在一日。夫克亦何名，精军以胜敌。虎贲三千人，一心同一德。所向尽披靡，不追亡逐北。何名为精军，天理乃天则。颜氏事斯语，养锐有馀力。至明且至健，勿之不容息。中军如不精，空拳控勍贼。天定人亦泯，吾语克斋克。或言道何克，能事非持国。天理天所为，自然本无作。
题克斋为王奉常炜
作者：湛若水
朝代：明

奉常有清卿，斋居名曰克。顾名以思义，思之吾未得。得非孔颜徒，为仁在一日。夫克亦何名？精军以胜敌。虎贲三千人，一心同一德。所向尽披靡，不追亡逐北。何名为精军？天理乃天则。颜氏事斯语，养锐有馀力。至明且至健，勿之不容息。中军如不精，空拳控勍贼。天定人亦泯，吾语克斋克。或言道何克？能事非持国。天理天所为，自然本无作。
题华山希夷睡图
作者：湛若水
朝代：明

陈桥数万之扰扰，不供堕驴之一笑。宋家四百之历年，不足开眉之一觉。五龙睡法不可传，虚以待之无所先。一阖一辟皆自然，此辈岂是作梦人。引筇卓地脱笠顶，自有天地为衾枕。何须更费买山钱，落花啼鸟春无穷，欲尽此梦须梦中。
题友泉
作者：湛若水
朝代：明

举世无可友，可友在山泉。心若学泉清，许尔来结缘。
题双石为郑于成
作者：湛若水
朝代：明

孤石已可爱，况复双嶙峋。物情无美恶，损益在所任。一以砺吾行，一以砺吾心。砺行得人钦，砺心得神歆。神人既两协，为谢他山吟。
题听雪
作者：湛若水
朝代：明

人皆知雪形，子独知雪声。雪形知洁白，雪声知轻清。人皆知形声，我独知性情。形声得其似，性情契元精。何以为元精，阴阳无定名。既已无定名，我诗何足徵。
题吴郎克容东白号
作者：湛若水
朝代：明

东方之既白，睡仙方展眉。夕惕无遑逸，不息纵天机。
题吴颐山大参蠡南精舍图
作者：湛若水
朝代：明

精舍生吾兴，披图不自堪。回辔上船去，长留忆蠡南。
题周克道藏脩所二首 其一 静趣坡书馆
作者：湛若水
朝代：明

无情未发前，可欲已发后。借问静趣时，此趣更谁受。
题周克道藏脩所二首 其二 桃溪精舍
作者：湛若水
朝代：明

桃花映溪水，溪水亦何情。精舍有高人，端默观化生。
题周克道藏脩所二首·静趣坡书馆
作者：湛若水
朝代：明

无情未发前，可欲已发后。借问静趣时，此趣更谁受。桃花映溪水，溪水亦何情。精舍有高人，端默观化生。
题善养堂
作者：湛若水
朝代：明

辞禄善吾养，无论尹氏贤。何如养吾善，兼以事吾天。
题嘉善寺住持僧大智画
作者：湛若水
朝代：明

入山是天樵，出山是人樵。如何不息担，洗足看溪流。
题四会林氏贞则堂
作者：湛若水
朝代：明

贞则谁为氏，褒荣帝制新。阃仪垂翼子，妇道出群伦。凤去孤鸾老，奁虚破镜尘。端溪可比德，千古不缁磷。
题复齐云甘泉旧名
作者：湛若水
朝代：明

齐云有甘泉，似为甘泉设。此泉有本源，迸出山石裂。维甘隽不坏，维泉流不竭。不竭与有本，问我如何说？安得挽此泉，尽救天下渴。
题大墩南卢祠堂
作者：湛若水
朝代：明

采菱湾口放歌长，每过卢家世德堂。积善百年馀庆在，应知德厚有流光。
题天关别画赠陈补之衮
作者：湛若水
朝代：明

分手临对影，形似犹狐疑。抚影重怀人，能生别后思。
题天机感应卷为刘秋官子中
作者：湛若水
朝代：明

生道以杀人，虽死亦不怨。因知感应理，不以幽明闻。为君大书之，用为王道劝。
题天泉书院壁示诸同志
作者：湛若水
朝代：明
体裁：古风

逍遥访名山，早晚至天泉。天泉夫何如，天一为之源。天以一而清，泉以一而灵。物以一而生，心以一而明。明者天之德，三才同一极。自德还自昭，天然绝人力。此泉君自酌，自酌还自得。中味鲜能知，人莫不饮食。
题天泉书院壁示诸同志
作者：湛若水
朝代：明

逍遥访名山，早晚至天泉。天泉夫何如？天一为之源。天以一而清，泉以一而灵。物以一而生，心以一而明。明者天之德，三才同一极。自德还自昭，天然绝人力。此泉君自酌，自酌还自得。中味鲜能知，人莫不饮食。
题守书院道士赵竹坡壁
作者：湛若水
朝代：明

管城食肉巧东坡，去竹存坡奈俗何。师徒藉甚吾书院，遍植琅玕绕院过。
题官山阁老图
作者：湛若水
朝代：明

阁老辞天府，归来即广居。知公自良贵，何处觅吾□。
题寄梁海屋
作者：湛若水
朝代：明

浮生浮世海浮船，不谢星槎到海源。我欲因君浮海去，海心风月更无边。
题山西王内泉号
作者：湛若水
朝代：明

内泉是我泉，外尘飞不到。飞尘一点无，心泉本浩浩。